qundao/data-zh-poetry huggingface dataset:
用前韵谢程银台见留
作者：张弼
朝代：明

重舣浯溪似宿招，次山风致一时豪。不须台榭旌吾有，暂借江山寄兴高。云拥杖藜临绝壁，雨催诗句度香桥。使槎不尽相留意，独倚天南望斗标。
用韵写怀
作者：张弼
朝代：明

缙云郎署独衰迟，跛鳖难追八骏驰。人道戆怀如汲黯，天生讷舌愧张仪。吴钩苔绣凭谁砺，燕石珍藏只自奇。岭海一麾甘出守，莼鲈又切故园思。
用韵答金华陈太守
作者：张弼
朝代：明

绿柳黄花尽属陶，江山好处只登高。百年事业皆尘土，万里乾坤一羽毛。行处放心无草瘴，眺馀洗耳有松涛。飞鸿信到故人远，独倚长风□泬寥。
用韵简全聪二上人
作者：张弼
朝代：明

同著缁衣遁绿萝，晋书唐律共磋磨。僧中今见大小朗，世上争传长短歌。适意岂无千里骏，听经应有一双鹅。偷閒欲结东林社，须得蔬盘贮水梭。
用韵詶刘职方时雍
作者：张弼
朝代：明

冷落黄花巳过秋，远书忽到念同游。风云万里官须做，尘土三边志欲酬。落日高台谁举烛，西风野渡自横舟。萍踪虽远心常近，倚遍元龙百尺楼。
画景
作者：张弼
朝代：明

轻舠载酒去，雪后气偏饶。梅蕊将春信，依稀到六桥。浪起舟且发，风来水自开。不须过桥去，凉思在高台。舣棹荻花湾，相期且未还。不须愁日落，明月在东山。
画景·其一
作者：张弼
朝代：明

轻舠载酒去，雪后气偏饶。梅蕊将春信，依稀到六桥。
画景·其三
作者：张弼
朝代：明

舣棹荻花湾，相期且未还。不须愁日落，明月在东山。
画景·其二
作者：张弼
朝代：明

浪起舟且发，风来水自开。不须过桥去，凉思在高台。
画松
作者：张弼
朝代：明

大厦连云覆九州，山樗社栎亦旁求。道边有个长松树，谁为工师一洗眸。
画虎
作者：张弼
朝代：明

群虎人所畏，人怒群虎戮。试看堂室间，坐卧斓斑褥。
留别江西诣公
作者：张弼
朝代：明

送别章江门，何须折杨柳。天涯去住情，春风几回首。
留耕堂歌
作者：张弼
朝代：明

君不闻宣尼耕稼不如一老农，又不闻子舆痛辟许公学神农。均为有田方寸欲耕者，惟于二子求发蒙。二子不耒耜，二子不五谷。不待东风吹，不待时雨沐。妙得乾坤一□春，从教万物俱生育。留与儿孙耕，奕世俱给足。慎勿令渠稊稗滋，此意生生无尽期。眼中何物可膏拥，服膺数卷书与诗。吁嗟乎挟金负势侵阡陌，阡陌视人如过客。何如璚台此一翁，世与儿孙建安宅。
病愈示弘宜
作者：张弼
朝代：明

自喜年来药有灵，吟髭添黑眼添青。兴来漫写三千字，性懒难穷十一经。豚犬也叨登甲第，马牛何以报朝廷。濂溪台上能容我，弄月吟风几醉醒。
登东山送冯掌教
作者：张弼
朝代：明

落木风高白雁飞，登山临水送将归。一时景物黄花帽，十载情怀绿酒杯。庾岭无尘侵我扇，谢安有月近人衣。梅关明日频回首，醉墨留香在翠微。一回相见一清吟，短发繁霜岁月侵。浪迹谁怜南又北，旷怀自信古犹今。越王台北秋风早，张相祠前暮雨深。莫问玄都痴道士，红尘回首欲投簪。
登东山送冯掌教·其一
作者：张弼
朝代：明

落木风高白雁飞，登山临水送将归。一时景物黄花帽，十载情怀绿酒杯。庾岭无尘侵我扇，谢安有月近人衣。梅关明日频回首，醉墨留香在翠微。
登东山送冯掌教·其二
作者：张弼
朝代：明

一回相见一清吟，短发繁霜岁月侵。浪迹谁怜南又北，旷怀自信古犹今。越王台北秋风早，张相祠前暮雨深。莫问玄都痴道士，红尘回首欲投簪。
登东山问谢安石
作者：张弼
朝代：明
体裁：古风

我登东山顶，酹酒问谢公。公有调马路，我有下马松。公有白云明月两窈窕，我有蒙川醉石双玲珑。公当偏霸坐江左，我当全盛从飞龙。我生伊洛后，不敢恣情声伎颓彝风。我无边徼寄，未试淮淝一捣符秦空。公之能事我若不可及，公之风流我亦不苟从。东山名同地隔数千里，我言曾入公之耳。青天望断一蜚鸿，章江滔滔自流水。
登东山问谢安石
作者：张弼
朝代：明

我登东山顶，酹酒问谢公。公有调马路，我有下马松。公有白云明月两窈窕，我有蒙川醉石双？珑。公当偏霸坐江左，我当全盛从飞龙。我生伊洛后，不敢恣情声伎颓彝风。我无边徼寄，未试淮淝一捣符秦空。公之能事我若不可及，公之风流我亦不苟从。东山名同地隔数千里，我言曾入公之耳。青天望断一蜚鸿，章江滔滔自流水。
登辽古城
作者：张弼
朝代：明

初试春衣脱敝裘，携壶重上古城游。望穷燕蓟数千里，感慨辽金四百秋。玄武诸关山北拱，青蛇一道水东流。长风忽起吹乌帽，还憩禅房捧茗瓯。
登辽阳镇东楼
作者：张弼
朝代：明

步上高城更上楼，凭阑一望思悠悠。山如图画催吟兴，海作杯棬荡醉眸。箕子故封今异域，管宁旧隐是何州。遥闻胡马时南牧，未请长缨愧白头。
登金山寺楼
作者：张弼
朝代：明

第一江山第一楼，年来频得纵清游。盘云苍隼如相识，煮茗缁衣苦欲留。笔底风云摇海岳，壶中日月送春秋。古今多少登临者，何事哀吟动客愁。
白头
作者：张弼
朝代：明

春来又春去，无计为留连。鸣鸟亦头白，谁能长少年。
白沙堡奇石
作者：张弼
朝代：明

石屏林立逼清流，悬处巉岩俯客舟。半世纸囱疑墨本，也应天遣纵双眸。两崖奇峭闯差池，玉笋璆文映水湄。若使元章曾一过，不知袍笏拜多时。
白沙堡奇石·其一
作者：张弼
朝代：明

石屏林立逼清流，悬处巉岩俯客舟。半世纸囱疑墨本，也应天遣纵双眸。
白沙堡奇石·其二
作者：张弼
朝代：明

两崖奇峭闯差池，玉笋璆文映水湄。若使元章曾一过，不知袍笏拜多时。
白龙潭寺佛阁成
作者：张弼
朝代：明

白龙潭寺听雷处，昔我二郎曾此栖。灯下纵渠连夜读，壁间容我醉时题。雷翻碧海三春雨，龙引青云万丈梯。今日又添新杰搆，伫看飞下一丸泥。
百舌
作者：张弼
朝代：明

休恃黄金喙，间关巧弄声。幽篁巳垂实，老凤欲来鸣。
石钟山歌
作者：张弼
朝代：明

昔宫左辖湖湘去，彭蠡风高帆不住。回头空恋石钟山，白鸥飞断述烟树。朅来又擢大江西，石钟山上几栖迟。时闻钟声发山下，缓复急兮高复低。恍如野寺僧唤粥，高栋悬筳时一触。又如鸣佩趋鸳班，五云䨥阙声催促。前呵暂止问山翁，翁云此处无金钟。岩下玲珑石作窦，江风鼓浪相激冲。遂令天然至音起，何烦恊律分条理。烟波客梦几回惊，尘土劳心顿如洗。乃知钟名不我欺，委蛇石磴寻古碑。蔓草垂萝古碑没，剔藓漫阅前贤诗。乾坤俛仰五百载，物换星移素风洒。
碧桃翠竹图为陈克勤赋
作者：张弼
朝代：明

我本东海餐霞仙，掷弄日月旋坤乾。为溺篇章戏翰墨，谪来下土三千年。而今年才过五十，也随尘世变华颠。瓮盎醯鸡时起灭，轣辘过眼真堪怜。夜来梦到清都府，碧桃翠竹斗清妍。便欲据此混沌窟，小结一间天趣轩。元规尘坌飞不到，洪厓风月浩无边。白面青童吹紫玉，花虬稳跨参轩辕。乃知旧怀作旧梦，可奈茫茫未了缘。题诗驰寄玉堂子，鲜飙凉洒郁蓝天。
禽言
作者：张弼
朝代：明

得过且过，饮啄随时度朝暮。得陇望蜀徒尔为，未知是福还是祸。得过且过。泥滑滑兮行不得，郭公提壶劝君吃。脱却布裤涉水难，不如归去聊安息。
禽言·其一
作者：张弼
朝代：明

得过且过，饮啄随时度朝暮。得陇望蜀徒尔为，未知是福还是祸。得过且过。
禽言·其二
作者：张弼
朝代：明

泥滑滑兮行不得，郭公提壶劝君吃。脱却布裤涉水难，不如归去聊安息。
秋夜送沈文禧还金陵四首
作者：张弼
朝代：明

去年此日秼陵游，并辔同吟桂子秋。今日忽逢浑旧好，江城酒薄也藏阄。吴下张翰岂恋鱼，江东沈约尚閒居。祥麟瑞凤非凡物，会见来仪自玉除。络纬寒螀相间啼，孤鸿又过小楼西。故人欲别难为别，一夜秋声思转迷。明月流光落砚池，濡毫漫写送行诗。悠悠离思万千种，惟有天涯明月知。
秋夜送沈文禧还金陵四首·其一
作者：张弼
朝代：明

去年此日秼陵游，并辔同吟桂子秋。今日忽逢浑旧好，江城酒薄也藏阄。
秋夜送沈文禧还金陵四首·其三
作者：张弼
朝代：明

络纬寒螀相间啼，孤鸿又过小楼西。故人欲别难为别，一夜秋声思转迷。
秋夜送沈文禧还金陵四首·其二
作者：张弼
朝代：明

吴下张翰岂恋鱼，江东沈约尚閒居。祥麟瑞凤非凡物，会见来仪自玉除。
秋夜送沈文禧还金陵四首·其四
作者：张弼
朝代：明

明月流光落砚池，濡毫漫写送行诗。悠悠离思万千种，惟有天涯明月知。
秋思
作者：张弼
朝代：明

白露篱间响，残萤是处流。朝朝上楼望，日日使人愁。未遇梅花使，空题桐叶秋。殷勤报明月，为我照西州。
秋臂痛渐愈
作者：张弼
朝代：明

一见西风痛臂瘳，乌皮小几写蝇头。何须更挽千钧弩，不用生封万户侯。晞发扶桑垂海钓，放情曲蘖任天游。山阴旧债从今了，宁问□鹅尚在不。
积善寺
作者：张弼
朝代：明

望入招提绿树稠，晴云千顷拥飞楼。万金买地知谁在，一雨洗街容我游。竹净风清尘不到，花飞春去水空流。逢僧懒话三生梦，共坐蒲团捧茗瓯。
移桂遂长新叶喜而赋之
作者：张弼
朝代：明

百年古桂此移栽，旧叶渐飞新叶催。春雨深滋生意复，秋风又送好香来。爱渠傲雪凌霜掺，媚我吟风弄月台。公退携琴坐清荫，小山歌罢兴悠哉。
立夏日送客
作者：张弼
朝代：明

昨日吟诗送春去，今日吟诗送客回。春去定知明岁到，客回未卜几时来。悠悠浮世黄金重，忽忽流光白发催。芳草阶前红芍药，分明笑我独衔杯。
立春日道中五首
作者：张弼
朝代：明

东风无便到交南，草绿花香久自沾。为问曾经故园未，晓窗书草几抽尖。涉壑盘危趣亦佳，远聆清濑近看花。谁知又是春来日，蜂蝶纷纷乱水涯。青苗欲秀野花开，蝶翅蛩声遍草莱。自是天南霜雪断，交人不识有春来。苍烟冉冉绿云堆，蝶乱蛩吟花自开。无柰天南断霜雪，交人那识有春来。
立春日道中五首
作者：张弼
朝代：明

归路当春日，乘颠复水涯。绿云山远近，苍径屋欹斜。古树寄生草，寒林不断花。东风谁料理，容易度年华。
立春日道中五首·其一
作者：张弼
朝代：明

东风无便到交南，草绿花香久自沾。为问曾经故园未，晓窗书草几抽尖。
立春日道中五首·其三
作者：张弼
朝代：明

青苗欲秀野花开，蝶翅蛩声遍草莱。自是天南霜雪断，交人不识有春来。
立春日道中五首·其二
作者：张弼
朝代：明

涉壑盘危趣亦佳，远聆清濑近看花。谁知又是春来日，蜂蝶纷纷乱水涯。
立春日道中五首·其四
作者：张弼
朝代：明

苍烟冉冉绿云堆，蝶乱蛩吟花自开。无柰天南断霜雪，交人那识有春来。
端阳竞渡
作者：张弼
朝代：明

画鼓红旗送綵舟，健儿八百竞中流。谁知有个停桡者，閒倚江山第一楼。
竹为玄靖僧赋
作者：张弼
朝代：明

凤凰池头听春雨，萧萧疏叶如相语。起来试揭麟毛帘，惊看湿透青鸾羽。鸾羽萎蕤鳌石傍，天风飕飕云茫茫。不知身在玉堂上，翩然魂梦游三湘。
竹咏
作者：张弼
朝代：明

击节歌离骚，湘灵招不得。开门看月明，幽篁倚苍石。春风千万花，花落春无迹。此君冷淡姿，常有好颜色。
答人问讯
作者：张弼
朝代：明

故人劳问讯，贱子愧荒宁。习懒诗才减，消閒酒量□。延宾惟具茗，教子自挑灯。天地优吾老，西畴谷巳升。
答仲玉吴君兼简张茂兰
作者：张弼
朝代：明

一纸书来寂寞滨，竹窗草榻顿生春。蜀桐横郏空弹月，汉剑悬腰不染尘。白玉阶前期献赋，黄金台下定为邻。张翰自是江东彦，闻说清诗更入神。
答南安旧同寅韩推官驭民
作者：张弼
朝代：明

昔日同寅十数人，韩侯于我最情亲。一襟霁雪梅花国，千里长风榕树津。会面难期浑似梦，缄书欲寄独伤神。遥知西爽轩前酒，空付歌儿玉面春。
答友
作者：张弼
朝代：明

去年曾读寄来诗，今日相逢是旧知。沧海尽能容濩落，华山何必问希夷。长松强项霜凝野，翠竹摇头月满池。休问当时王谢燕，滔滔流水自东之。
答太常卿翟廷光
作者：张弼
朝代：明

南安老守张东海，矮屋西风雪满颅。身世真如庄子蝶，盘餐不压季鹰鲈。谁闻朝报兼边报，自办诗逋与字逋。惭负平生诸故旧，何须重问首丘狐。
答寄盐渍荔枝
作者：张弼
朝代：明

绛苞玉质俨如新，可奈重来味巳陈。应恐先生知此味，也劳飞骑走红尘。
答李秋官廷美
作者：张弼
朝代：明

一从失脚下烟萝，都为浮名受折磨。尘土无情淹客思，沧江何处和渔歌。敝裘悬桁浑如貉，蒸瓠堆盘亦当鹅。赖有床头孤剑在，未应不及化龙梭。
答李贞伯
作者：张弼
朝代：明

青云旧冠盖，白发老林皋。抚事惟看易，消閒自写骚。眼前花作阵，霜下菊称豪。东海盘陀石，时来坐听涛。
答柯在亨同年
作者：张弼
朝代：明

浙省同年七八人，相思无复更相亲。钱塘江上今宵月，却有清光到海滨。
答武选司诸公
作者：张弼
朝代：明

凝香燕寝昼迟迟，一寸心旌万里驰。秋尽断鸿传信息，天空孤鹤想容仪。清朝何用三缄口，远塞还须六出奇。大陆文章天下伯，相逢为我道相思。
答琼州李贰守
作者：张弼
朝代：明

长帽仙翁海外归，乾坤随处更忘机。阿媻饶舌论春梦，老子从知梦亦非。
答胡廷慎进士
作者：张弼
朝代：明

村居断来往，摊书挍陶阴。寥寥三百载，谁鼓紫阳琴。萤爝无远照，转展费沉吟。新声乱古雅，嘈嘈或愔愔。念昔与君期，迪我以妙音。中道忽仳离，宿疚郁中襟。支离事铅椠，何以希回参。湛湛图灵高，渊渊沧溟深。栖栖坐迟暮，鶗鴂鸣芳林。
简丹徒尹同年杨惟高
作者：张弼
朝代：明

君在江湖要路津，我为南北往来人。莺花曾记三年别，鹢舫重来两度亲。冉冉青春欺白发，浮浮绿酒洗黄尘。明朝又过瓜洲渡，一览楼头送目频。
简呈石宗海主事
作者：张弼
朝代：明

清江浦上会同年，笳鼓频催过坝船。回首淮南恋风景，淡烟疏雨杏花天。
简王廷贵亚卿
作者：张弼
朝代：明

金陵棋墅旧风流，一著秦师百万休。何事先生牢自戒，只将六籍佐皇猷。
篁墩
作者：张弼
朝代：明

江南独数篁墩秀，不著黄腰桶中兽。清风云地五千年，九凤联翩舞晴昼。伶伦再拜献重华，和气休风振宇宙。
红梅纸帐
作者：张弼
朝代：明

短纸垂垂茧瓮开，白云堆里绝纤埃。东风吹醒罗浮梦，便觉春从天上来。
红梅赠同年翁佥事
作者：张弼
朝代：明

庾岭小红梅，风标天下绝。昨日幸同欢，今日伤离别。玉篴两三声，吹落胭脂雪。写以赠知心，相携其明月。
红梅赠萧文明进士
作者：张弼
朝代：明

昔年梦踏西湖月，湖边万树胭脂雪。谁是东风第一流，格韵繁华更高洁。飞琼玉面醉霞浆，姑射罗裙淬新血。冷落浦仙招不来，白鹤无声翠禽咽。朅来骑马踏京尘，恰遇曲江红杏春。天上玉音传赐宴，绿袍乌帽探花人。醉中彷佛西湖梦，笑倩王郎为写真。王郎健笔间造化，领将红紫一番新。
约毕尹游淮上西湖
作者：张弼
朝代：明

欲驾东吴万里船，西湖来赏绿杨烟。我？三日酬诗债，君费千金买笑钱。酒气蒸霞眠毕卓，墨花洒雨舞张颠。便从淮水归京国，五色云中觐九天。
约毕尹游淮上西湖
作者：张弼
朝代：明
体裁：七言律诗

欲驾东吴万里船，西湖来赏绿杨烟。我�三日酬诗债，君费千金买笑钱。酒气蒸霞眠毕卓，墨花洒雨舞张颠。便从淮水归京国，五色云中觐九天。
约游凤凰山
作者：张弼
朝代：明

三十年前赋此山，凤凰形势笔波澜。西风有约重游赏，欲借幽轩半日閒。
纪游
作者：张弼
朝代：明

出守南安秋复秋，公馀随处作清游。水声泬濊金鳌阁，山色周遭铁汉楼。沧海东南连粤徼，青云西北是皇州。偶逢过客谈时事，纵对清尊未写忧。
络纬辞
作者：张弼
朝代：明

络纬不停声，从昏直到明。不成一丝缕，徒负织作名。蜘蛛声寂寂，吐丝还自织。织网网飞虫，蜚虫足充食。事在力为不在声，思之令人三叹息。
续梦
作者：张弼
朝代：明

买断秋光不用钱，只凭酒斝与诗篇。青帘艇子蘋香里，锦瑟佳人菊影边。兴到不辞松寺远，醉来还爱竹舆便。也知白发非春事，自共西风结晚缘。
绿汇堂新成
作者：张弼
朝代：明

别馆新开绿汇滨，萧然无处著嚣尘。清风时作酒边伴，酷暑不欺林下人。犹未忘机鸥鸟舞，时常得食鴄雏亲。天涯故旧休怜我，老齿还能嚼紫莼。
罗袍
作者：张弼
朝代：明

鸭绿罗袍鱼口开，重教补缀不须裁。眼前多少鹑衣者，太守真惭袜线才。
翰林编修丁原敬屡约不至作此问之
作者：张弼
朝代：明

别后相期屡负期，多应中酒苦吟诗。独餐鸡黍花前坐，好鸟嘤嘤知为谁。
老罗行
作者：张弼
朝代：明

老罗索书如索租，日日往返劳仆夫。长儿又来拜床下，举头怒气如于菟。又道去年书未了，今年作书须及早。明日归舟发潞河，南北天涯人渺渺。嗟予正坐案牍忙，夜归秉烛清风堂。磨墨数斗试一扫，蛇蚓虬蟠污麦光。老罗取去空自重，买薪博菜浑无用。不如烂醉江南春，百年随处华胥梦。
耕隐
作者：张弼
朝代：明

幽僻隐人居，田园一顷馀。竞耕春暖后，酣睡晚凉初。税薄食常足，时清身自舒。儿曹樵牧暇，还课数行书。
聚爱楼四咏为克勤赋
作者：张弼
朝代：明

楼对绩溪山，群峰耸晴霭。楼头聚爱人，相看终不改。楼俯绩溪水，潺湲日夜流。楼头聚爱者，华发共绸缪。偻环绩溪树，面面长苍翠。楼头聚爱人，时作连枝会。楼近绩溪石，石镜明于镜。聚爱楼头人，照面照心性。
聚爱楼四咏为克勤赋·其一
作者：张弼
朝代：明

楼对绩溪山，群峰耸晴霭。楼头聚爱人，相看终不改。
聚爱楼四咏为克勤赋·其三
作者：张弼
朝代：明

偻环绩溪树，面面长苍翠。楼头聚爱人，时作连枝会。
聚爱楼四咏为克勤赋·其二
作者：张弼
朝代：明

楼俯绩溪水，潺湲日夜流。楼头聚爱者，华发共绸缪。
聚爱楼四咏为克勤赋·其四
作者：张弼
朝代：明

楼近绩溪石，石镜明于镜。聚爱楼头人，照面照心性。
胡陵城
作者：张弼
朝代：明

汉楚英雄逝水东，萧萧荒垒几秋风。金戈铁马酣争地，付与寻常负耒翁。
胡马
作者：张弼
朝代：明

汉家有道华夷福，贰师将军坐丰屋。漠南漠北草如烟，一度春风一回绿。绿草深没黄羊肥，胡儿骑马多驰逐。南风吹帽槐阴凉，卸下雕鞍一停足。望望燕然兴未阑，弯弓加弦矢在箙。胡儿膂力方骄矜，应谓北马房星精。□起四蹄白雪瑩，牵来八尺紫云横。谁知天闲十有二，追风蹑景不可名。纵令此马早入贡，可博斗酒一束缯。不如射生饮马湩，穹庐高卧胡天迥。
胡马
作者：张弼
朝代：明
体裁：古风

汉家有道华夷福，贰师将军坐丰屋。漠南漠北草如烟，一度春风一回绿。绿草深没黄羊肥，胡儿骑马多驰逐。南风吹帽槐阴凉，卸下雕鞍一停足。望望燕然兴未阑，弯弓加弦矢在箙。胡儿膂力方骄矜，应谓北马房星精。□起四蹄白雪莹，牵来八尺紫云横。谁知天闲十有二，追风蹑景不可名。纵令此马早入贡，可博斗酒一束缯。不如射生饮马湩，穹庐高卧胡天迥。
自况
作者：张弼
朝代：明

十载南安一醉翁，归来潦倒鬓飞蓬。故人又寄醉翁倚，如跨青天鹤背风。
自合桥驿至昌江驿宿
作者：张弼
朝代：明

北堂寿诞贺筵开，南海仙槎惜未回。杯泛流霞群拜舞，灯悬华月共楼台。隔溪春色还高柳，入座寒香送小梅。柰可昌江凌渡处，晓云弥望斗南隈。
自题近视
作者：张弼
朝代：明

肉锁双瞳一望迷，读书须是把头低。路逢故旧初难识，笔落花笺或反题。先代太师欧六一，当朝学士宋潜溪。自惭驽钝非良骥，也与麒麟一样蹄。
至京口驿忆壬辰岁过此与三儿弘至剃头作此示之
作者：张弼
朝代：明

昔年京口驿停舟，唤取镊工薙尔头。今日归来巳冠矣，眼中岁月如奔流。南去北来吾老矣，旧业诗书付诸子。尔兄巳著青云鞭，接趐腾飞今在尔。今在尔将奈何岂，止一经期决科尔。祖爱尔有遗诲作，人当如孔明小范辈，特立乾坤庶无愧。
至张家湾柬陈嘉谟冬官主事二首
作者：张弼
朝代：明

才离艨艟又僦车，客行巳喜近京华。元龙是我同年契，濯足清醪肯为赊。麻衣归去又重来，月色团员四十回。萧飒吟髭今半白，故人相见莫惊猜。
至张家湾柬陈嘉谟冬官主事二首·其一
作者：张弼
朝代：明

才离艨艟又僦车，客行巳喜近京华。元龙是我同年契，濯足清醪肯为赊。
至张家湾柬陈嘉谟冬官主事二首·其二
作者：张弼
朝代：明

麻衣归去又重来，月色团员四十回。萧飒吟髭今半白，故人相见莫惊猜。
至界首关闻后使沈许何三公至
作者：张弼
朝代：明

归心凌界首，别意在山椒。疆域交藩尽，风云帝里遥。日穿珠影动，春度鸟声娇。会遇重来使，悬情正郁陶。
至袁州界
作者：张弼
朝代：明

远使百蛮国，轻轺十月天。暖留山草宿，寒沁涧流潺。风土谙多历，官寮厌曲拳。天涯涵帝泽，先向海南宣。
舞剑
作者：张弼
朝代：明

高台舞长剑，埽尽万山尘。不似鸿门宴，空怀猜忌人。
舞剑台
作者：张弼
朝代：明

舞剑台前倾玉壶，梧桐花飘雪片粗。且须沈醉休言别，别后相思万里途。
舞剑台送客
作者：张弼
朝代：明

舞剑台前梧叶飞，萧萧凉思欲侵衣。天涯万里孤鸿远，且对黄花醉落晖。
舟中与司马侍御夜话
作者：张弼
朝代：明

短烛清尊话世情，几回失笑几回惊。黄梅积雨今宵霁，犹有行人恶月明。
舟中听吴歌
作者：张弼
朝代：明

静眠蓬底听吴歌，忆著农家事几何。计亩分秧时雨足，涤场砻米晚凉多。牛羊各队趋荒野，鸡鹜成群啄滞禾。虽在虞廷闻九奏，耳根宿习未消磨。
舟中晏起
作者：张弼
朝代：明

南纪行应遍，溪山眼独明。晓峰强半失，祗为忌晨兴。
舟中看瀛奎律髓
作者：张弼
朝代：明

消閒偶看宋唐诗，今古浑疑是一时。养气浩然成骨格，铸词聊尔助丰姿。浑融合让擎天手，巧妙生憎奉溺儿。卷外万篇收不得，白云青障绿连漪。
舟泊南昌石亭寺
作者：张弼
朝代：明

舟泊石亭寺，拖鞋蹑石棱。对门山在㡠，绕槛水如绷。自笑偶来此，谁知梦到曾。缆夫声囡囡，惊起定中僧。
舟泊泰和与桑民怿司训夜话
作者：张弼
朝代：明

鸂？沙边夜泊舟，故人尊酒话绸缪。十年北海鹏风小，七日南山豹雾稠。甘旨关心游子恨，文章传世丈夫羞。袖中何物峥嵘甚，却是任公旧钓钩。
舟泊泰和与桑民怿司训夜话
作者：张弼
朝代：明
体裁：七言律诗

鸂�沙边夜泊舟，故人尊酒话绸缪。十年北海鹏风小，七日南山豹雾稠。甘旨关心游子恨，文章传世丈夫羞。袖中何物峥嵘甚，却是任公旧钓钩。
舟留镇江适太仆丞义与李瑞卿至瑞卿与子同京邸而佑巳者相见之喜不可言喻遂与同游甘露金山诸处
作者：张弼
朝代：明

未得长风送客舟，老天留我作清游。三吴好景归诗卷，万里长江入酒瓯。老马能谙南北路，閒鸥不识古今愁。明朝又跨双黄鹤，直到金山最上头。
舟阁竹岗过表侄褚元慎
作者：张弼
朝代：明

北竹岗头黄浦边，偶然相见极欢然。船无热酒金罍罄，盘有生梨玉枕圆。白首低垂怜我老，青云特达羡君贤。无端潮信催分手，翘首西风断雁天。
芝草
作者：张弼
朝代：明

佛刹灵芝呈上瑞，黉宫举子破天荒。西方也服中原化，相送英贤佐圣皇。
芥辣鸡口占
作者：张弼
朝代：明

狸膏金距斗风流，输却山东百二州。不若委身辛辣地，先生扶醉注春秋。
花朝期钱世恒御史不至
作者：张弼
朝代：明

北土花朝草木青，南土花朝花巳尽。满庭新绿啼孤莺，美人不来空有信。怅然酌我金藤卮，颓然隐几梦见之。觉来不见倍相思，岭南岭北雨丝丝。
花朝游慈恩寺
作者：张弼
朝代：明

花朝寻花不见花，行行直到梵王家。周遭玄海波光合，远近翠楼烟景赊。綵衲胡僧通汉语，香酥鲜乳荐巴茶。凭高纵览乾坤胜，万岁山前五色霞。
花鸟图二首
作者：张弼
朝代：明

天台山里刘郎来，玄都观里刘郎去。人来人去花不知，金衣鸟啼春满树。绿窗孤眠如玉人，闻道春归未识春。欲起推窗看花鸟，还将罗扇障流尘。青青幽禽岂凡翼，传书曾谒秋风客。廷臣宫妾蔼如云，只有偷桃小儿识。流光忽忽能几时，旧日桃花无一枝。幽篁独抱岁寒节，飞来与凤同栖迟。
花鸟图二首·其一
作者：张弼
朝代：明

天台山里刘郎来，玄都观里刘郎去。人来人去花不知，金衣鸟啼春满树。绿窗孤眠如玉人，闻道春归未识春。欲起推窗看花鸟，还将罗扇障流尘。
花鸟图二首·其二
作者：张弼
朝代：明

青青幽禽岂凡翼，传书曾谒秋风客。廷臣宫妾蔼如云，只有偷桃小儿识。流光忽忽能几时，旧日桃花无一枝。幽篁独抱岁寒节，飞来与凤同栖迟。
苏台怀古仍用萝韵呈陆孟昭员外
作者：张弼
朝代：明

吴国危机出苧萝，于今尘迹亦消磨。行人不识楚门怨，商女还能子夜歌。香径白杨啼野鸟，花洲绿水付群鹅。虎丘山色依然在，应笑繁华去似梭。
苏州别驾周德中以余致仕居间而称神仙太守作十绝复之
作者：张弼
朝代：明

归休太守似神仙，布被蒙头日宴眠。却怪门前来热客，马蹄踏破紫芝烟。不入清都不溷尘，吟诗落魄任天真。苏州别驾何须问，元是缙云司里人。诗不求工字不奇，天真烂熳是吾师。归来东海烟霞里，时复高歌攀桂枝。官居南郡二千石，诗咏关睢三百篇。衮职惭无一字补，虚生六十又三年。单车夜走榆关雪，五马晓冲梅岭烟。南暑朔寒俱历遍，老归林下荷苍天。著书手段美犁锄，负郭腴田亦半芜。只把心田付诸子，且耕且读自支吾。东吴山水亦清幽，小舸轻舆到处游。更有故人园更好，不妨连日醉淹留。巳具桐棺寻乐丘，不关荣辱任浮休。传家只有书千卷，付与儿孙自讨求。古今何处有神仙，鹤驾鸾骖总浪传。莫信空同邹道士，刀圭入口亦徒然。欧阳自号无仙子，卓识真知冠古今。弱水蓬莱在何许，愚夫白骨紫苔深。
苏州别驾周德中以余致仕居间而称神仙太守作十绝复之·其一
作者：张弼
朝代：明

归休太守似神仙，布被蒙头日宴眠。却怪门前来热客，马蹄踏破紫芝烟。
苏州别驾周德中以余致仕居间而称神仙太守作十绝复之·其七
作者：张弼
朝代：明

东吴山水亦清幽，小舸轻舆到处游。更有故人园更好，不妨连日醉淹留。
苏州别驾周德中以余致仕居间而称神仙太守作十绝复之·其三
作者：张弼
朝代：明

诗不求工字不奇，天真烂熳是吾师。归来东海烟霞里，时复高歌攀桂枝。
苏州别驾周德中以余致仕居间而称神仙太守作十绝复之·其九
作者：张弼
朝代：明

古今何处有神仙，鹤驾鸾骖总浪传。莫信空同邹道士，刀圭入口亦徒然。
苏州别驾周德中以余致仕居间而称神仙太守作十绝复之·其二
作者：张弼
朝代：明

不入清都不溷尘，吟诗落魄任天真。苏州别驾何须问，元是缙云司里人。
苏州别驾周德中以余致仕居间而称神仙太守作十绝复之·其五
作者：张弼
朝代：明

单车夜走榆关雪，五马晓冲梅岭烟。南暑朔寒俱历遍，老归林下荷苍天。
苏州别驾周德中以余致仕居间而称神仙太守作十绝复之·其八
作者：张弼
朝代：明

巳具桐棺寻乐丘，不关荣辱任浮休。传家只有书千卷，付与儿孙自讨求。
苏州别驾周德中以余致仕居间而称神仙太守作十绝复之·其六
作者：张弼
朝代：明

著书手段美犁锄，负郭腴田亦半芜。只把心田付诸子，且耕且读自支吾。
苏州别驾周德中以余致仕居间而称神仙太守作十绝复之·其十
作者：张弼
朝代：明

欧阳自号无仙子，卓识真知冠古今。弱水蓬莱在何许，愚夫白骨紫苔深。
苏州别驾周德中以余致仕居间而称神仙太守作十绝复之·其四
作者：张弼
朝代：明

官居南郡二千石，诗咏关睢三百篇。衮职惭无一字补，虚生六十又三年。
苏步坊
作者：张弼
朝代：明

东坡过此偶行行，此地遂留苏步名。何事章惇瘗毛骨，子孙羞认是先茔。
荣庆堂分得绝字
作者：张弼
朝代：明

蜀江浩渺山巀嵲，钟灵孕和挺英杰。昔日垂帘卖卜翁，云仍百世绵瓜瓞。杏花仙子民部郎，特立台端冰玉洁。九重天上颁玉书，高堂永慰双亲悦。乌纱翠翟耀青春，金七珠盘飧玉屑。问渠遐算未可期，漫看黄河几清彻。云楣揭榜表天恩，天恩滚滚来未竭。写图作赋当属谁，虎头将军擅三绝。
莲亭
作者：张弼
朝代：明

方亭高结半山坡，曲磴攀缘上薜萝。一味清香当暑发，无人知是玉盆荷。数朵新莲出水明，清虚仙子步盈盈。不须更植凡花草，满坐幽香发性灵。
莲亭·其一
作者：张弼
朝代：明

方亭高结半山坡，曲磴攀缘上薜萝。一味清香当暑发，无人知是玉盆荷。
莲亭·其二
作者：张弼
朝代：明

数朵新莲出水明，清虚仙子步盈盈。不须更植凡花草，满坐幽香发性灵。
葛溪道中闻摘桑看火鸟声戏作歌
作者：张弼
朝代：明

摘桑看火，休来聒我。我无成都之桑八百株，只有东海薄田数顷馀。归来高卧先人庐，课儿朝耕暮读书。狂歌时复歌唐虞，尔来聒我将何如。
葡萄
作者：张弼
朝代：明

使车无处立奇功，大宛归来献草龙。遗种于今遍天下，茂陵冷落几秋风。
葵花歌
作者：张弼
朝代：明

古昔有葵花，于今有葵花，华夏有葵花，夷貊有葵花。閒花浪卉■人目，多少葵花在空谷。俞郎作官秉丹衷，乃栽此葵绕书屋。读书企仰伊傅俦，誓不随时徒碌碌。平生心事一毫欺，见此葵花颜忸怩。呜呼作忠良不易，大圣周公方尽之。霍光慎畏功盖世，一旦自营功尽弃。呜呼作忠良不易，莫因富贵移初志。酉山夷齐东海龚，高明直与天壤同。纷纷诸子何足数，真犹鬼蜮与沙虫。年年五月来薰风，葵花笑人何时穷。
蒙川馆燕别何宗易
作者：张弼
朝代：明

涧回磴转上层峦，古殿沈沈草树寒。黄竹簟凉眠醉石，红螺杯酒洗流湍。清风自足娱张翰，明月何须笑谢安。一曲阳关齐拍手，紫霄万里稳乘鸾。
蓬莱滩行
作者：张弼
朝代：明

蓬莱滩，急湍漰湃乱石巉。乱石巉，中央宛有蓬莱山。两山夹流势未已，蓬莱小山还自美。何岁飞来三岛云，峥嵘故向中流峙。翠色纷披四面开，雪涛汹涌六月来。赤松王乔自徙倚，烟霞缥渺清虚台。天工韬奇岂多得，火食肉夫原不识。至人随地即蓬瀛，指点迷途到南极。翩然拂袖我欲归，山光水色春姿回。空中旧侣抚掌待，云軿鹤驾还相催。行复止，题诗为谢鲁男子，天路悠悠聊尔尔。
薛御史抚治荆襄流民
作者：张弼
朝代：明

无土不养人，无人不乐生。况闻荆襄土，菑畬良称情。所以群疲民，会集图自营。困翼赴林莽，穷鳞纵深溟。谁能遏奔逝，采访徒烦刑。君今去抚绥，要当重哀矜。逐逐行者止，惴惴居者宁。庶几畅皇泽，母苟急时名。如何羊公石，令人泪纵横。
薜荔
作者：张弼
朝代：明

薜荔长龙鳞，相看似可人。圣朝无艮岳，那值二千银。
蛇酒
作者：张弼
朝代：明

谁封仲虺醉乡侯，献纳春风百病瘳。欲向尊前问消息，当时弓影是邪否。
蜈蚣峡
作者：张弼
朝代：明

蜈蚣峡，君知否。两岸高束水中流，蜿蜒屈曲如奔走。支分派别一何多，绝险惊涛当峡口。宋朝真相曾经过，霹雳青天笑挥手，蜈蚣之毒夫何有。夜半月明闻棹歌，商旅舟师拍铜斗，上犹城中醉春酒。
行人慈溪周文济奉恩诏至松赋以送之
作者：张弼
朝代：明

日重光彩月重轮，民物熙熙万国春。四牡奔驰来节钺，九龙围绕捧丝纶。笙歌北极仁风远，花鸟南荒化雨新。最是使星偏照我，绯袍抖擞旧时尘。
补旧罗员领
作者：张弼
朝代：明

针线殷勤补旧罗，细看墨迹酒痕多。如何不肯轻抛掷，曾听南薰帝舜歌。
补红褐衣
作者：张弼
朝代：明

毳袍红褪著多年，重命针工细补联。却忆当时旧襦裤，慈亲手眼夜灯前。
西坡为吴别驾赋
作者：张弼
朝代：明

长公仙迹久沈磨，睥睨称雄合共坡。何自东西远相让，争墩人愧下风多。
西施菊
作者：张弼
朝代：明

西风吹破胭脂萼，馆娃佳人醉颜渥。苏台麋鹿浑不知，自有陶翁供笑谑。莫信陶翁贫且清，花前时复赋閒情。东篱落日几醒醉，却笑鸱夷空丑名。
西浦盟鸥
作者：张弼
朝代：明

吟美清风绿水塘，白鸥时拂茭荷裳。年来不独忘机事，一个閒身亦自忘。
西湖书院
作者：张弼
朝代：明

千载西湖今可书，梅花香里素王居。乾坤有意留斯境，尘土何曾污太虚。山鬼亦知明礼乐，涛声自洗宋奸谀。清风一艇轻如叶，容我来时给埽除。
西湖图
作者：张弼
朝代：明

大言杭州西湖天下无，东坡到处皆西湖。触目会心不在远，谁能肖此西湖图。我从图中卧游去，涌金门外云模糊。山如游龙水如练，桥如影月舟如凫。孤山深处访和靖，昔日梅花知有无。青草离离岳有冢，采芳具拜奠金壶。安得利□捻奸孽，聊触忿气歌呜呜。异时尘土俱扫尽，乾坤清气属老夫。君不见北京西湖更清妙，歌舞浮尘飞不到。我曾几度水云乡，醉眼看天发长啸。
见桃花口号
作者：张弼
朝代：明

潇洒襟怀送岁华，东风又一度桃花。梦回不计谁为蝶，酒到随拈懒画蛇。绛雪何须医白发，青天常自护乌纱。耕犁两具书千卷，付与儿孙任做家。
见梅次前韵
作者：张弼
朝代：明

冬深南土断花开，野径疏梅首重回。零落不禁犹古貌，飞扬相趁付寒灰。射姑欲梦禽先觉，逋老宁知蝶自来。为语山灵应记取，肝肠铁石赋还裁。深入交原沃壤开，层山如浪远萦回。昌江鱼扈收虾菜，刺竹人家捣蛤灰。呼雨怪禽凌壑去，寻香痴蝶逐风来。无端好景沦荒僻，大手何缘入品裁。
见梅次前韵·其一
作者：张弼
朝代：明

冬深南土断花开，野径疏梅首重回。零落不禁犹古貌，飞扬相趁付寒灰。射姑欲梦禽先觉，逋老宁知蝶自来。为语山灵应记取，肝肠铁石赋还裁。
见梅次前韵·其二
作者：张弼
朝代：明

深入交原沃壤开，层山如浪远萦回。昌江鱼扈收虾菜，刺竹人家捣蛤灰。呼雨怪禽凌壑去，寻香痴蝶逐风来。无端好景沦荒僻，大手何缘入品裁。
观泉·其一
作者：张弼
朝代：明

山巘高低如绣，溪流屈曲无声。幽人闭户不出，门外小桥自横。
观贡猿
作者：张弼
朝代：明

通臂能探果，愁眉似失群。明廷不尔爱，只爱李将军。
观贡白鼠
作者：张弼
朝代：明

白鼠黄金精，将迎万里程。若将劳费计，千里马犹轻。
詶奚元启六首
作者：张弼
朝代：明

□昔相逢岁执徐，才华落落气温如。曾酣郭隗台前酒，同献陈东阙下书。青镜流年惊老大，金门先达笑迂疏。明朝莫负东风约，红呇满园花发初。话旧情浓举酒徐，青云道士事纷如。自从都下三年别，不寄江东一纸书。文笔总高声籍籍，儒冠未脱鬓疏疏。君恩似海何时报，笑对云山赋遂初。芳声美誉出严徐，吴下风流总不如。玉櫑拂冠三尺剑，牙签插架五车书。虎丘山色心常醉，龙尾阶头迹尚疏。闻道近来诗更好，骎骎直欲过黄初。东风迟日美虚徐，扑面黄尘不自如。闭户细看诸葛傅，援毫漫榻右军书。白头老父音书杳，青眼故人踪迹疏。遥忆乡园松水上，海棠花发燕来初。诗逋催促不容徐，恰遇春来兴浩如。句里烟霞摩诘画，窗前风雨老颠书。杜鹃心苦形容瘦，鹦鹉才高礼法疏。昨夜西斋吟未了，寒鸦飞散晓钟初。周师南下昔平徐，闻道雷霆势莫如。争似皇明崇礼乐，尽投戈甲事诗书。天临黄阁延三老，昼永青宫坐二疏。何幸微臣也遭际，云衢发轫致身初。
詶奚元启六首·其一
作者：张弼
朝代：明

□昔相逢岁执徐，才华落落气温如。曾酣郭隗台前酒，同献陈东阙下书。青镜流年惊老大，金门先达笑迂疏。明朝莫负东风约，红呇满园花发初。
詶奚元启六首·其三
作者：张弼
朝代：明

芳声美誉出严徐，吴下风流总不如。玉櫑拂冠三尺剑，牙签插架五车书。虎丘山色心常醉，龙尾阶头迹尚疏。闻道近来诗更好，骎骎直欲过黄初。
詶奚元启六首·其二
作者：张弼
朝代：明

话旧情浓举酒徐，青云道士事纷如。自从都下三年别，不寄江东一纸书。文笔总高声籍籍，儒冠未脱鬓疏疏。君恩似海何时报，笑对云山赋遂初。
詶奚元启六首·其五
作者：张弼
朝代：明

诗逋催促不容徐，恰遇春来兴浩如。句里烟霞摩诘画，窗前风雨老颠书。杜鹃心苦形容瘦，鹦鹉才高礼法疏。昨夜西斋吟未了，寒鸦飞散晓钟初。
詶奚元启六首·其六
作者：张弼
朝代：明

周师南下昔平徐，闻道雷霆势莫如。争似皇明崇礼乐，尽投戈甲事诗书。天临黄阁延三老，昼永青宫坐二疏。何幸微臣也遭际，云衢发轫致身初。
詶奚元启六首·其四
作者：张弼
朝代：明

东风迟日美虚徐，扑面黄尘不自如。闭户细看诸葛傅，援毫漫榻右军书。白头老父音书杳，青眼故人踪迹疏。遥忆乡园松水上，海棠花发燕来初。
讲中庸
作者：张弼
朝代：明

斋居雨坐夜何如，茗盌炉熏听讲书。问我旧筌都忘却，一江春水自游鱼。
讲中庸
作者：张弼
朝代：明
体裁：七言绝句

斋居雨坐夜何如，茗碗炉熏听讲书。问我旧筌都忘却，一江春水自游鱼。
访人不值
作者：张弼
朝代：明

茫茫沧海雨浮萍，多谢风波偶合并。别后相寻不相见，风波依旧是无情。
访王文奎不遇
作者：张弼
朝代：明

倚棹西风访子猷，不知何处纵清游。欲期同赏东林寺，从此令人兴尽休。
访陆学士不遇戏题于壁
作者：张弼
朝代：明

毗陵城下朔风尖，日暮天寒雨雪间。始知东阁先生贵，不放南安太守参。
访陈宗道不遇
作者：张弼
朝代：明

风卷秋阴放晚晴，到门不见主相迎。更无好兴题凡鸟，祗对青童说姓名。
诗欲学陆放翁赋此见志
作者：张弼
朝代：明

酒杯不及陶彭泽，诗法将随陆放翁。南宋偏安翁不幸，圣明全盛我遭逢。平生同是乙巳岁，立命独嫌磨蝎宫。自儗自痴还自笑，茅檐燕雀逐高鸿。
诸孙
作者：张弼
朝代：明

老夫未起听哇哇，姆抱诸孙到小斋。案上有书浑不顾，床头无果旋安排。顿忘秋色欺蓬鬓，但觉春风满好怀。康乐有言如我意，芝兰玉树在庭阶。
读乌符观碑刻无上宫访蒋晖诗四首 其一 龙山史和韵
作者：张弼
朝代：明

行尽江南万里山，落霞晴映晚枫丹。何人倚剑留孤调，夜半清光贯斗寒。
读乌符观碑刻无上宫访蒋晖诗四首 其三 雄罴岭
作者：张弼
朝代：明

雄罴岭，苍翠亘天涵倒景。盘旋一道蹑巉岩，才见升天复下井。雄罴岭，世路低昂宜自省。
读乌符观碑刻无上宫访蒋晖诗四首 其二 闻钱与谦报寄锡山同年华文光
作者：张弼
朝代：明

惊风落春昼，塌然发长叹。夫岂为所私，天地储精难。流赋亦能几，至宝轻摧残。吴娃擅殊态，野鹤旋高寒。如何晋代风，欲向虞廷安。秉心日不足，纵步入崄艰。雌黄重暧昧，归流实无端。所以君子儒，砥砺不少刊。天工谅疏宥，自濯犹足看。南山有周处，名迹昭青汗。
读乌符观碑刻无上宫访蒋晖诗四首 其二 闻钱与谦报寄锡山同年华文光
作者：张弼
朝代：明

惊风落春昼，塌然发长叹。夫岂为所私，天地储精难。流赋亦能几，至宝轻摧残。吴娃擅殊态，野鹤旋高寒。如何晋代风，欲向虞廷安。秉心日不足，纵步入崄艰。雌黄重暧昧，归流实无端。所以君子儒，砥砺不少刊。天工谅疏宥，自濯犹足看。南山有周处，名迹昭青汗。雄罴岭，苍翠亘天涵倒景。盘旋一道蹑巉岩，才见升天复下井。雄罴岭，世路低昂宜自省。
读乌符观碑刻无上宫访蒋晖诗四首 其四 祁阳见李一元同年
作者：张弼
朝代：明

万山深处接孤踪，雅度清寒只旧风。别驾远劳明府治，同袍偏喜宦途逢。吏能走马迎张翰，民不知兵伏鲁恭。今日临流更回首，湘江秋驶暮云重。
读史
作者：张弼
朝代：明

随世功名迈等夷，也于竹帛姓名垂。若教范我驰驱法，六合中间知有谁。
读宋史
作者：张弼
朝代：明

荆公不作相，名在司马上。可怜一得君，遂入吕蔡行。呜呼凤皇随鸦腐鼠场，九苞五采无辉光。
读宋史二绝
作者：张弼
朝代：明

女中尧舜岂虚名，惜也垂帘月昼明。后世春秋谁秉笔，应将斧钺示仪型。一株薜荔二千银，买得中原万里尘。纵有龙鳞长风雨，不知艮岳属何人。
读宋史二绝·其一
作者：张弼
朝代：明

女中尧舜岂虚名，惜也垂帘月昼明。后世春秋谁秉笔，应将斧钺示仪型。
读宋史二绝·其二
作者：张弼
朝代：明

一株薜荔二千银，买得中原万里尘。纵有龙鳞长风雨，不知艮岳属何人。
读陈公甫和陶诗
作者：张弼
朝代：明

休惊孟似敖，毕竟敖非孟。删后多变更，随宜写吾性。月光有盈亏，月魄恒如镜。独坐濂溪台，人眠夜逾静。
谒南安东海府君遗爱祠
作者：张弼
朝代：明

安南归路自南安，旧设先祠得拜观。岂有帡幪常在郡，何缘俎豆不烦官。庭前树色青青久，城上春云点点残。相对野翁伤感处，一江流泪正汍澜。
谒山海关武宁王庙
作者：张弼
朝代：明

堂堂燕冀旧山川，沦没胡尘五百年。圣主龙飞重汛扫，元勋虎阚共周旋。金汤控带华彝限，玉帛来朝道路便。建此丰功垂万世，令人俛仰思茫肰。
谒文献祠
作者：张弼
朝代：明

远上梅峰九转螺，曲江祠庙郁嵯峨。悠肰俯仰人千载，旧石消磨名不磨。
谕俗二律
作者：张弼
朝代：明

鬼俗巫风渐觉瘳，皇华骢马有嘉猷。埽除数万土水偶，省费百千豚犬牛。时节报祈循礼制，闾阎疾病问医流。濂溪书院庭前草，暖雾轻烟绿正稠。二月从师八月休，野师端只为身谋。读书大义全抛弃，讼谍浮词苦应酬。颜子高资盲礼乐，董生笃学废春秋。从今旧俗堪湔洗，矻矻穷年事讲求。
谕俗二律·其一
作者：张弼
朝代：明

鬼俗巫风渐觉瘳，皇华骢马有嘉猷。埽除数万土水偶，省费百千豚犬牛。时节报祈循礼制，闾阎疾病问医流。濂溪书院庭前草，暖雾轻烟绿正稠。
谕俗二律·其二
作者：张弼
朝代：明

二月从师八月休，野师端只为身谋。读书大义全抛弃，讼谍浮词苦应酬。颜子高资盲礼乐，董生笃学废春秋。从今旧俗堪湔洗，矻矻穷年事讲求。
谕内教子
作者：张弼
朝代：明

四儿六岁五儿三，莫与肥甘习口馋。清白家风母我愧，诗书世泽要人担。三餐白饭何须酒，一箸黄齑略用盐。闻说有人曾饿死，算来元不为官廉。
谢五加皮酒
作者：张弼
朝代：明

领得五加酒，全胜九转丹。举杯才入口，老态变童颜。
谢人遗鹤
作者：张弼
朝代：明

将军不遣鹤乘轩，却送书闱墨沼边。老我归来静相对，洛阳长叹最堪怜。
谢任先生寄寿烛一绝
作者：张弼
朝代：明

霞城画烛大于椽，远寄云间庆寿筵。自笑无缘照歌舞，夜窗频剪读遗编。
谢会昌梁孔昭大尹送甲子图
作者：张弼
朝代：明

故人去作会昌尹，寄我新刊甲子图。感荷此情殊郑重，喜当老眼未模糊。条分正闰扶人极，混一华彝仰圣谟。自庆此生何太幸，杯倾东海醉歌呼。
谢刘太守寄灵砂丹
作者：张弼
朝代：明

去岁凄肰苦病缠，灵丹到手巳安肰。不愁白发三千丈，且说红颜八百年。凿开五岭为平地，俯弄三光飞上天。东海泓肰如酒盎，与君醉赋紫霞篇。
谢医一首
作者：张弼
朝代：明

年来老懒谢交游，只接人间扁鹊流。月下花前能醉舞，绝胜骑鹤上扬州。
谢史掌教送金盘露一壶
作者：张弼
朝代：明

泮林新置酿春炉，分我金盘露一壶。自分独醒遭俗骂，须教沈醉倩人扶。郡厨剩有芝园菜，乡思空悬笠泽鲈。却笑曹参真寂寞，隔墙谁与和歌呼。
谢寄辰砂
作者：张弼
朝代：明

吾家老井饮红泉，时发丹砂数十船。勾漏归来小仙子，却将一七助延年。
谢赵弘济进士携酒至兼简丁编修
作者：张弼
朝代：明

潘安原是种桃徒，冷淡寒香不足娱。独有柴桑陶靖节，西风时复一提壶。
谢郭总戎惠海味
作者：张弼
朝代：明

东海先生久住人，品尝识得味偏真。爬沙跋浪横行者，都作将军瓮盎珍。
谢雍府长史携酒远饯
作者：张弼
朝代：明

西郭长亭饯柳丝，欲寒天气小春时。路盘山脊晴犹滑，翠拥云蹄画益奇。惜别苦斟延少伫，问程愁暮尚多岐。乡关自古生离思，回首岧峣一赋诗。
谢馀姚诸公
作者：张弼
朝代：明

三郎簦笈舜江游，多谢衣冠礼数优。时咏缁衣周寓馆，又歌折柳送行舟。秘图穴口书声夜，灵绪山头剑影秋。老我子长游兴在，青鞋何日亦寻幽。
象州问范元禧吏目
作者：张弼
朝代：明

肩舆一入象州城，野岸扶疏石路平。山气日高常似雾，蛮风天远不离兵。苔垣废驿榕阴满，粉堞沿江柳水明。自是南荒最荒处，何缘微禄漫轻生。
贞桃篇
作者：张弼
朝代：明

臈日暄然桃吐艳，正月严寒饶雪霰。红蔫白惨抱枝头，不肯轻轻飘一片。抗颜匿笑如古松，时时西风北风战。君不见拂须捧溺拜尘儿，绵膝随人朝暮变。安知南安节妇刘蔡俦，玉白冰清金百鍊。乞墦富贵妾妇羞，伊谁不愧贞桃面，伊谁不愧贞桃面。
贤女祠歌
作者：张弼
朝代：明

翁之误将女，弃贫重许富。女不误一点，初心终不负。心若负不如，及早归泉路。呜呼冯道老太师，若闻此风骨亦腐。我来为尔停肩舆，再拜焚香吊贤女。
贺侯博士升翰林捡讨
作者：张弼
朝代：明

摊书独坐绿槐阴，忽报侯芭擢翰林。凤阙承恩春浩浩，虎闱谈道昼沈沈。诸生总是青云器，四海争传白雪吟。东阁丝纶应入手，未容华发满朝簪。
贺吴章仲子登进士第
作者：张弼
朝代：明

帖报泥金捷报来，喜闻丹桂日边栽。九重雨露光门第，千载风云属俊才。马嚼金衔游阆苑，酒分银瓮醉蓬莱。灵椿宜受褒封典，绿发忻逢寿域开。
贺总戎郭公受敕兼领仪真等卫
作者：张弼
朝代：明

虎踞龙蟠万世基，长江天堑镇华彝。于今筦钥归元帅，此日丝纶下玉墀。奏凯鲸波春浩浩，投壶虎帐夜迟迟。九重更有恩袍赐，光照榑桑第一枝。
贺漳州太守姜用贞致仕
作者：张弼
朝代：明

累疏乞归今始归，高堂昼锦重增辉。尘中碌碌心都懒，郏下呱呱愿不违。浩荡襟期东海老，清高风味北山薇。吾乡故事依然在，拍掌张翰笑陆机。
资寿山
作者：张弼
朝代：明

上犹城外白云扉，此日曾来一解衣。为见子衿聊问讯，春风几度紫蔷薇。
赌命滩
作者：张弼
朝代：明

晚度牂牁赌命滩，滩声鼍吼势回山。长年力尽面如土，嬴得残生一线间。
赠□尔璧
作者：张弼
朝代：明

春山此日过庭趋，千里曾誇汗血驹。分手青云异南北，留心黄卷惜居诸。临池挥翰常惊座，剪烛论诗每启予。礼寺元方应伫待，凤凰池上曳长裾。
赠云溪封君
作者：张弼
朝代：明

御堤飞燕落花馀，几度曾迎长者车。和气蒸人浮玉醴，新词向我吐琼琚。行吟自得閒中趣，恩宠又颁天上书。从此布衣都换锦，五云深处觐宸居。
赠写神者
作者：张弼
朝代：明

随处丹青写我神，故人相见问何人。于今百十张东海，只有元来一个真。
赠刘克平
作者：张弼
朝代：明

一个吟身十亩间，抄书看画自消閒。百年尘事如双陆，三月风光又牡丹。不用草玄期后世，且须浮白醉南山。张翰久谢冠缨缚，买得扁舟任往还。
赠同行周维善
作者：张弼
朝代：明

行行及好春，又遇可交人。解缆晨呼伴，停桡夜作邻。细吟红杏雨，同醉绿杨津。客路四千里，劳君慰藉频。
赠周德中同知
作者：张弼
朝代：明

曾□文场第一人，几回惊座吐车茵。凤凰鸣舞真为瑞，骐骥奔腾迥绝尘。魏阙承恩思捧日，苏州别驾独行春。王祥自是三公器，何必区区剑有神。
赠嘉兴尹瑞卿
作者：张弼
朝代：明

嘉禾溪头黄花秋，举杯送客神京游。清名巳上彻宸旒，绣衣白简当尔酬，伫看清风播九州。
赠张水部歌
作者：张弼
朝代：明

天下雄籓山之东，一堂列坐皆名公。义兴张公拜参议，清勤才识闻九垂。东兖泉源百馀所缕分派，别丝毫蓬汇阳沂。泗济海运民劳财费，难为功张公见此。如饥渴精思直与，神明通运石畚土。成巨坝埧成舍口，眠长虹一年劳费。百年逸父老欣跃真奇，逢呜呼张公主事。乃如此，不负平生事经史。大碑深刻垂苍穹，后人嗣法垂无巳。
赠张汝钦
作者：张弼
朝代：明

孤舟泊柳阴，邂逅一论心。玉带河头水，此情应共深。
赠扬州挥使顾廷玉
作者：张弼
朝代：明

英武堂堂顾广陵，楼船随处狎良朋。春花不到清歌院，驻节还依好事僧。□□廿年常在客，平胡一剑拟先登。东风岁岁能相会，消我端溪墨数升。
赠新建大尹陆廷玉
作者：张弼
朝代：明

西江城下南安棹，问我东吴小陆郎。书札绸缪乡信远，壶觞烂熳故情长。阖间尽醉春如酒，藩臬文推月照霜。几度公馀骑瘦马，滕王阁上看朝阳。
赠明斋
作者：张弼
朝代：明

群邪相引入迷途，失却当年照乘珠。要识本来真面目，须从暗里著工夫。澄潭风静微波敛，碧落云消片月孤。欲净理融真性得，故吾端复在今吾。
赠曹以宁
作者：张弼
朝代：明

著书只欲明忠义，垂橐何曾计有无。
赠某歌
作者：张弼
朝代：明

昔年相见俱红频，玉壶载酒游□山。酒酣张目望沧海，墨花飞雨辞翻澜。别来三十又二载，廿人同游几人在。京华邂逅赵若思，姓名相熟形容改。堂堂志气青云山，车轫既发犹盘桓。七星光芒三尺剑，嚼齿欲啖奸人肝。念我旧游一倾倒，年齿虽同我偏老。须君一举凌紫清，我立下风歌暤暤。
赠毛用中
作者：张弼
朝代：明

二十年前共客途，青眉如画玉肌肤。康庄尘净紫骝健，太华峰高苍隼孤。壮志定期登一甲，文名先巳动三吴。何时有约重相会，明月高楼醉瑁湖。
赠沈方伯
作者：张弼
朝代：明

宦辙重逢忽十年，苍梧春半玉山颠。海南江右恩如在，晚景修途操益坚。诏自旬宣须柱石，政从宽厚识心田。新云弄雨难为别，共对清樽思渺然。
赠沛县雷大尹
作者：张弼
朝代：明

昔年我过歌风台，沛尹夜半登舟来。秉烛相看即相别，又惊三度桃花开。东风桃花开又落，我乃重来台下泊。邮筒远报巳先知，一笑情怀宛如昨。翻思京国曾同游，黄尘乌帽俱黑头。岁月奔驰官落魄，星星两鬓我先秋。念子栖迟淹百里，于今好逐风云起。明廷擢用卓鲁流，豸冠绣服乌台里。
赠浦宪副宗原
作者：张弼
朝代：明

人生七十古来稀，况见曾孙著綵衣。豸角昔曾千气象，凤毛今又继光辉。九天雨露恩常洽，三礼宗风愿不违。汤饼会中应有我，青春同试赐袍绯。
赠潘先生
作者：张弼
朝代：明

青毡白发壮心违，早拂风尘赋式微。九鲤无灵真是梦，三鳣有兆亦何依。肩舆扶醉桑榆暖，口业传家菽麦肥。最喜扁舟时过我，金鳌阁上看晴晖。
赠盛文衡先生
作者：张弼
朝代：明

草角持文谒后尘，于今四十六回春。闻言泣血先公远，抚事惊心后辈陈。乡里无虞还自慰，诗书有种未全贫。霜□相对频酬劝，自笑林泉见二人。
赠礼部王希曾
作者：张弼
朝代：明

郡厨今日灶新支，正值中秋明月时。万里故人天上至，一尊清酒客边持。天时正合留人醉，诗句都非媚灶词。却问三郎在南国，姮娥能付桂花枝。
赠筮师陆以诚
作者：张弼
朝代：明

红尘市里碧云帘，静对炉薰玩易占。尺短寸长浑不计，炯然天地一明蟾。
赠苏州医学盛春雨
作者：张弼
朝代：明

三吴医垒盛元戎，世世登坛韬略雄。白发扁卢随后殿，青年朱李作先锋。杏林陈谷仓储足，橘井清泉汲道通。要识轩辕握奇处，休寻东海腐儒翁。
赠萧黄门子仪凤
作者：张弼
朝代：明

玉树亭亭萧二郎，金声楚楚继书香。摄衣道左朝迎马，烧烛堂前夜举觞。绿树高崖熊献白，碧波浅濑蛎输黄。醉来向我论书法，野雉家鸡漫自狂。
赠西林慧上人若不能解打十大界尺
作者：张弼
朝代：明

世间猫捕鼠，谁知鼠捕猫。会得个中意，何须面壁劳。
赠赣州李推府
作者：张弼
朝代：明

黄花时节故人来，奈此鱼城酒酿梅。话旧也须三日醉，流年不计二毛催。江山佳胜金鳌阁，梧竹清深舞剑台。嗟我与君俱是客，登高随处且裴回。
赠陈将军
作者：张弼
朝代：明

娄东将军天上还，柳云夹道号新蝉。金鞍玉马珊瑚鞭，拂开海上□狼烟。狼烟净尽鲸波贴，浩荡诗怀沧海狭。闻说胡尘扰耕猎，枭鸣牙旗剑鸣匣。
赠韩贯道给事中
作者：张弼
朝代：明

仰斗三年未见韩，忽惊玉节下云端。郡厨自笑尊无酒，宾馆谁教澧有兰。铁汉楼前松叶暗，曲江祠畔杏花寒。悠肰感古伤今意，匣底清冰再四看。
赠龙泉司训吴汝成
作者：张弼
朝代：明

三间柿叶万株蕉，写尽群书更写骚。半世青毡甘冷淡，数茎白发任飘萧。韩欧门下源流远，李杜坛前勋业高。嗟我无端怀旧故，□泉江上水滔滔。
赴榕树湾避暑道中口号
作者：张弼
朝代：明

触暑行行将避暑，左右烝徒汗如雨。何如高卧北窗风，时与圣贤相对语。
足梦中句
作者：张弼
朝代：明

读罢离骚铃阁卧，苍龙挟雨窗前过。起来一笑足前章，东山红日车轮大。
辛丑除夕
作者：张弼
朝代：明

出守南安岁四除，喜今无复病相如。屠苏酒共同僚醉，郁垒符教属吏书。长子东吴营祖业，二郎北阙候宸居。送穷文字无心作，穷汉原来不富馀。
过乌岐铺
作者：张弼
朝代：明

白莽黄茆没马头，万山深处见孤邮。平生正为多岐惑，闻道乌岐更可愁。
过全州
作者：张弼
朝代：明

长松离立夹道傍，星轺晓入全州疆。松风泠泠山霭霭，秀色一带通潇湘。湘江美人犹未起，行人正在深山里。马前风叶正委地，款款旌旗下山去。山云舒卷晴复阴，千里万里悬人心。
过十八滩
作者：张弼
朝代：明

归舟日日石尤风，况是高滩急溜中。山水为予留胜槩，篇章聊尔吊英雄。寂寥梵宇烟霞古，远近民居草树浓。今夜郁孤台下宿，鱼城还在夕阳东。
过南安谢父老修东海先翁生祠
作者：张弼
朝代：明

迢递先公遗世久，慇勤父老尚追思。东海英灵惊独在，南安祀礼岁如之。庾梅未落春何往，湘竹淩寒节不移。翘首相承贤守令，不胜云外雨丝丝。
过周濂溪行祠
作者：张弼
朝代：明

过化传先哲，遗踪咎后思。一官监酒税，千古建香祠。秋日高山丽，春风满座熙。渺然经一拜，庭草绿差池。
过境山忆中书天骏弟
作者：张弼
朝代：明

昔年同上境山颠，日色微茫入暝烟。今欲登山谁是伴，蓬窗独坐一凄肰。
过孙竹庄
作者：张弼
朝代：明

碧梧庭院晚香台，廿里风烟特地来。莫怪登临□一醉，棠梨有意借春开。
过小溪驿
作者：张弼
朝代：明

小溪江水急于弦，老吏津头夜候船。二十五年今复到，野塘风暖早春天。
过徐州
作者：张弼
朝代：明

潦退水痕山树腰，苍生鱼鳖又枯焦。黄楼太守能知否，厄运重逢第几遭。
过昌山渡
作者：张弼
朝代：明

峡水昌山渡，深秋薄午过。两崖森壁立，一涧闯盘陀。团隐东西崦，田开上下坡。土风多俭朴，司社竟如何。
过梅岭
作者：张弼
朝代：明

凿山开道曲江公，古庙遗墟草莽中。我有瓣香无处祝，裴回松下溯吟风。
过沛县寄济宁知州祝廷瑞四首
作者：张弼
朝代：明

沛邑才过望济阳，河流浅涩觉途长。故人此际应思我，高咏清风燕寝香。别后吟髭半染霜，襟怀无复旧时狂。琳宫梵宇金台下，回想清游是梦乡。尘编消遣坐蓬窗，不觉春归燕子忙。千里黄花无寸草，有情何处嗅花香。心事摇摇欲话难，高楼何处可凭阑。匣中三尺清冰在，不向人前一浪弹。
过沛县寄济宁知州祝廷瑞四首·其一
作者：张弼
朝代：明

沛邑才过望济阳，河流浅涩觉途长。故人此际应思我，高咏清风燕寝香。
过沛县寄济宁知州祝廷瑞四首·其三
作者：张弼
朝代：明

尘编消遣坐蓬窗，不觉春归燕子忙。千里黄花无寸草，有情何处嗅花香。
过沛县寄济宁知州祝廷瑞四首·其二
作者：张弼
朝代：明

别后吟髭半染霜，襟怀无复旧时狂。琳宫梵宇金台下，回想清游是梦乡。
过沛县寄济宁知州祝廷瑞四首·其四
作者：张弼
朝代：明

心事摇摇欲话难，高楼何处可凭阑。匣中三尺清冰在，不向人前一浪弹。
过沛县歌风台
作者：张弼
朝代：明

昔云歌伯风，王风犹有在。一歌当涂高，王风从此改。今日过荒台，落日悲风来。
过洗马滩
作者：张弼
朝代：明

水急舟难上，舟人苦力微。莫嫌来似缓，归喜捷如飞。
过湖口晨起有怀南安
作者：张弼
朝代：明

矫首南安感旧游，茫茫葭菼隔重洲。六年自愧无恩及，百姓何须有泪流。庾岭生涯通昼夜，周台风月自春秋。故人若问张东海，依旧纶竿伴白鸥。
过白石铺
作者：张弼
朝代：明

翠嶂清溪铺白石，凌空健步超略彴。山空草疏秋索索，一派丹枫架高壑。我来问俗究沉瘼，前日田夫手持钁。招之不来唤不诺，驱牛远去头戴箬。修竹长林映篱落，大化涵濡自耕凿。天涯一见心一怍，云路其如土居乐。督转岩坳自昏漠，税驾排山坐林薄。万里便便周道扩，行路之难岂如昨。
过石门
作者：张弼
朝代：明

溪云作雨晚溟濛，胜地重游事不同。到处门墙堪入画，几家苍翠欲凌空。读书台古看栖凤，洗砚池平忆去龙。惊问故人伤宿草，欲携长剑挂西风。
过芝陵山
作者：张弼
朝代：明

芝陵迂路昼冥冥，一线重崖不可行。保国岂真由地险，滇南栈道不时平。
过驮海渡
作者：张弼
朝代：明

筒艚拍江江色幽，秃龙受御腥云浮。乌蛮将军剑光赤，照上海日鸣山鸠。
进士卞华伯奚元启用齐字韵联句因掇其遗韵
作者：张弼
朝代：明

玉河堤畔跨青骊，蹀躞香尘再四嘶。凉吹萧萧收宿雨，遥空泄泄散晴䨑。主人延客供山茗，诗老留题遍赫蹄。林薮号烟惊虎豹，沧溟跋浪纵鲸鲵。王乔谢俗初成道，西子来吴甫及笄。百里飞甍迷复道，九霄杰阁垒骈枅。阴何见此浑惊愕，李杜闻之亦惨悽。方信二公鸣世凤，苦吟我独触籓羝。迂疏深愧才何用，痴绝应遭俗所诋。千古韦编空矻矻，半生缝掖自媞媞。宸居有约陈三策，学海无边测一蠡。每许清高凌古柏，何能酝藉似春荑。锦堂银烛屏摇雀，玉椀清冰箸冻犀。回雪舞童身□鸟，遏云歌妓领蝤蛴。兴来健笔频频埽，吻燥甘瓜屡屡刲。又向张湾理归棹，漫从燕市买行烓。明朝执手红亭别，旧路愁人碧草萋。渺渺澄江飞断雁，亭亭落日噪寒□。回思难弟心如结，喜祝慈亲齿更齯。三十年华身正壮，四千道路面成繄。才高不让题鹦鹉，剑瑩时还淬鸊鹈。莫以缥囊誇月露，好于紫塞埽尘□。诗成自合承簪绂，圭璧宁容杂甑窐。倾盖交情抵胶漆，赠言有味胜饧䬾。千钧弩矢君须重，休逐儿曹妄射鼷。
进士卞华伯奚元启用齐字韵联句因掇其遗韵
作者：张弼
朝代：明
体裁：七言排律

玉河堤畔跨青骊，蹀躞香尘再四嘶。凉吹萧萧收宿雨，遥空泄泄散晴䨑。主人延客供山茗，诗老留题遍赫蹄。林薮号烟惊虎豹，沧溟跋浪纵鲸鲵。王乔谢俗初成道，西子来吴甫及笄。百里飞甍迷复道，九霄杰阁垒骈枅。阴何见此浑惊愕，李杜闻之亦惨悽。方信二公鸣世凤，苦吟我独触籓羝。迂疏深愧才何用，痴绝应遭俗所诋。千古韦编空矻矻，半生缝掖自媞媞。宸居有约陈三策，学海无边测一蠡。每许清高凌古柏，何能酝藉似春荑。锦堂银烛屏摇雀，玉碗清冰箸冻犀。回雪舞童身□鸟，遏云歌妓领蝤蛴。兴来健笔频频埽，吻燥甘瓜屡屡刲。又向张湾理归棹，漫从燕市买行烓。明朝执手红亭别，旧路愁人碧草萋。渺渺澄江飞断雁，亭亭落日噪寒□。回思难弟心如结，喜祝慈亲齿更齯。三十年华身正壮，四千道路面成繄。才高不让题鹦鹉，剑莹时还淬鸊鹈。莫以缥囊誇月露，好于紫塞埽尘□。诗成自合承簪绂，圭璧宁容杂甑窐。倾盖交情抵胶漆，赠言有味胜饧䬾。千钧弩矢君须重，休逐儿曹妄射鼷。
送□廷器还松江
作者：张弼
朝代：明

乡里故人能远过，惭予宦业竟蹉跎。黄金依旧青毡冷，乌帽从新白发多。为政未能驱孟虎，草书何用博群鹅。到家为说归来计，司马侨头听棹歌。
送下第友人
作者：张弼
朝代：明

岁月如轮春复春，屈伸何必问苍旻。今年得意看花者，多是前年失意人。
送丘一诚省亲之京
作者：张弼
朝代：明

旅馆西风见小坡，依然文思捲黄河。青云北去乾坤大，沧海南来道路多。照雪短檠那可弃，倚天长剑正须磨。趋庭若问南安守，铁汉楼头浩浩歌。
送中都留守王元昭之任
作者：张弼
朝代：明

中都万世帝王基，凤舞龙蟠山水奇。留守将军奉纶綍，讴歌父老望旌旗。閟宫松柏青春好，礼社枌榆白昼迟。闻说九重怀旧德，卷阿还待召公诗。
送人知沂洲
作者：张弼
朝代：明

桂阳别驾来沂阳，两地民心俱不忘。桂阳之民思借寇，封章万里达明光。沂阳之民曰不可，何人肯弃父母傍。琅琊山高沂水远，父母之德不可忘。苦留使车不得去，桂阳空自咏甘棠。
送任孝友会试
作者：张弼
朝代：明

高帝龙飞进士家，参天乔木不闻鸦。恩荣有字镵苍石，孙子登科侍翠华。不用黄金常满橐，要须白璧净无瑕。曲江骑马东风里，还问旧时红杏花。
送任孟材归天台
作者：张弼
朝代：明

送子抱书还故园，江山渺渺思绵绵。可怜为别当残岁，未必重逢是几年。客路断？明月下，乡心归雁夕阳边。休将旧业轻抛掷，荡荡天衢好著鞭。
送任孟材归天台
作者：张弼
朝代：明
体裁：七言律诗

送子抱书还故园，江山渺渺思绵绵。可怜为别当残岁，未必重逢是几年。客路断�明月下，乡心归雁夕阳边。休将旧业轻抛掷，荡荡天衢好著鞭。
送佥宪杨惟高同年兼简陈邦贵
作者：张弼
朝代：明

万山穷处见同年，不啻生平骨月缘。休讶形容俱老大，且凭诗酒漫流连。墨华晴洒周台雨，剑影徐销庾岭烟。为问广西陈仲举，如何书札竟茫然。
送佥宪陈粹之考满过姑苏
作者：张弼
朝代：明

君到吴门好住船，故人尊酒谩留连。宦途迟速只如此，世态翻腾听自然。玄墓山藏兜率地，洞庭湖接郁蓝天。清游自是多酬唱，好向天池石上镌。
送俞仲学归松江兼简浦南诸亲
作者：张弼
朝代：明

北来孤客送南还，语燕啼莺似故山。垂柳夹堤空霭霭，流泉下闸正潺潺。会期未卜何时遂，吟鬓从教一夜斑。南浦亲朋偏念我，相逢休说道途艰。
送僧还邵武
作者：张弼
朝代：明

义师弹琴兼写竹，指端触处清风足。广陵明月十二楼，琼裾仙袂同追游。潇湘晴云数千里，桂楫兰舟弄烟水。梵馀定起白昼长，冥心今古何茫茫。我赋新诗送君去，灵风忽偃窗前树。
送别驾陶质夫之京
作者：张弼
朝代：明

雨雪新春甲子晴，鸣笳击鼓发官程。禁城到日花如锦，白玉阶前拜圣明。
送卞式之
作者：张弼
朝代：明

昔年相见颜如玉，丝衣细鞶巾一幅。今年相见□□苍，乌纱□□官袍绿。却算东风十五回，旧话故情殊可掬。嗟予诗债日积多，笔硕荒凉待催促。都门摇手人南□，还有篇章寄黄鹄。
送原都御史安抚荆襄流民
作者：张弼
朝代：明

重臣承诏下銮坡，荆楚流民属抚摩。草莽顿开新郡县，风尘不到旧山河。竞耕弃土谋生足，始脱穷途感德多。应是瑰辞纪功德，高崖千尺为公磨。
送友作县
作者：张弼
朝代：明

平生众交游，惟子乃世好。少日庠泮间，挟策共探讨。厄穷京国居，允赖摅怀抱。荏苒岁月流，荣华忽将老。驾言宰百里，逶迟万里道。我情如东流，欲话不易了。执手徒忡忡，更进樽中醥。毋抗县公尊，毋视耕民藐。君子乘高舆，总辔恒懆懆。诗书世泽长，令名当自保。
送嘉定李吉夫进士
作者：张弼
朝代：明

青帘绣柱练川船，忽过衡茅话昔年。客邸壶觞乡语共，禁城钟鼓宦情悬。慈恩寺里花迎马，郭隗台前剑倚天。此去苍生应满望，春风进和卿云篇。
送夏正夫赴山东布政
作者：张弼
朝代：明

老别无能对酒歌，相看脉脉思悬河。李唐诗律非风雅，庄列文章是鬼魔。医国须令元气壮，养民何用教条多。旧游洙泗今重到，应有清风起后波。
送姚良甫二守之京
作者：张弼
朝代：明

青衫同作缙云郎，漂泊东南各一方。旧事都成今日梦，壮怀不减少年狂。江潮秋色供诗料，岭海蛮烟避剑芒。京国故人如我问，尘缨久欲濯沧浪。
送孝子陈思尧归山阴
作者：张弼
朝代：明

万里归来一老身，百年情事始能伸。何须浪说辽阳鹤，不及山阴子母亲。
送宋秋官景旸
作者：张弼
朝代：明

小宋文章似大苏，为行秋令到东吴。懒提劾鼠张汤笔，谁献监门郑侠图。夜月豺狼潜草莽，春风狴犴长蘼芜。公馀应有同年念，为我城南访阿符。
送客
作者：张弼
朝代：明

日晚鸟啼山树，雨晴马踏香尘。人向红亭惜别，客依芳草伤春。
送客
作者：张弼
朝代：明

梅岭无梅空有名，凭将何物送君行。金鳌阁下横江水，为近源头彻底清。
送客
作者：张弼
朝代：明

绿杨红杏碧萝天，长篴短箫催画船。日暮酒醒人巳远，空教啼鸟怨流年。
送客
作者：张弼
朝代：明

西风昨夜送鸳鹅，南国美人归兴多。一顷新田收晚稻，数椽旧屋补秋萝。生憎燕市繁华梦，自和吴侬欸乃歌。社友邻翁应迓我，黄鸡紫蟹醉红螺。
送客归闽
作者：张弼
朝代：明

白雁风高秋气凉，画船渺渺旆央央。张翰江上莼偏美，陶令篱边菊正香。稽首不胜恩浩荡，推冠一任鬓沧浪。何时骑马来寻访，榄叶阴中吸荔浆。
送左府经历吴世隆还宜兴
作者：张弼
朝代：明

朝奏封章夕解官，归来阳羡纵清欢。云霄意气从今减，风月襟怀比旧宽。绿浦鸳鸯随短棹，锦笼鹦鹉语回阑。张翰亦有南还兴，欲借荆溪一钓竿。
送广东彭方伯转贵州
作者：张弼
朝代：明

圣主宵衣念万方，福星移度照南荒。八番溪洞尘霾净，千古颠崖日月光。紫府图书期点勘，青云冠盖候行藏。一尊铁汉楼前别，细把黄花嗅晚香。
送弘宜会试
作者：张弼
朝代：明

出守南安便道归，治装送尔赴春闱。舟车到处须防险，爵禄随天每慎微。直道巽辞真要诀，权门利路是危机。传家数出惟清俭，富贵休忘著布衣。
送张伯禄佥宪
作者：张弼
朝代：明

闽山故人持广宪，十五年来不相见。□长□□□□行，珍重慇勤深缱绻。我持东海旧纶竿，醉卧烟霞游汗漫。忽然空谷闻足音，惊喜开缄如见面。二三知己老同年，亦得相闻增□健。是时风日当重阳，正对黄花绿酒觞。晴昼忽肰飞黑雨，墨花点□数千张。捲束缄题寄来使，四千□途□我将。万□笔秃不尽意，侧身南望天茫茫。
送张廷仪进士
作者：张弼
朝代：明

梅雨梅风化客衣，小楼灯火话将归。一时杂遝谁能试，千仞翱翔自见机。陆相祠前鶗鴂语，越王台上鹧鸪飞。匣中三尺清冰在，却有神光彻紫微。
送张秀才虞咨之京
作者：张弼
朝代：明

东楼风雨杏花寒，狼籍春衫酒未乾。醉里催诗惊远别，凭将此去报平安。
送张维亨之沂州
作者：张弼
朝代：明

琅琊台下看新晴，听得阳关第四声。千树梅花满地雪，也应难比使君清。
送张贡士
作者：张弼
朝代：明

南薰庭院雨疏疏，漫与张翰倒一壶。名姓巳登天府录，行程又逐汉关符。阴阴杨柳啼黄鸟，款款蜻蜓点绿芜。好问嫦娥月中桂，高枝还肯与君无。
送张靖州
作者：张弼
朝代：明

记得相逢其食□，桃花开遍十三遭。此行若到玄都观，应被刘郎笑二毛。
送徐仲广归姑苏
作者：张弼
朝代：明

醉坐春风棹，春波照眼明。正当欣赏处，又惨别离情。渺渺飞花远，萋萋芳草平。少年怀璧去，有待价连城。
送德州乌学正
作者：张弼
朝代：明

上巳今朝是，兰亭何处寻。只将离别意，都付短长吟。青草鸥边远，黄尘马首深。作官当盛世，乐育遂初心。懒设马融帐，时弹宣父琴。芝兰当满室，桃李欲成林。志节九秋月，文章百鍊金。终看三鳣坠，未许二毛侵。川外多来使，京中听好音。春风咏归际，为我问升沉。
送戴良佐还太仓兼简陆内翰
作者：张弼
朝代：明

一年一度客金台，帆势常随雁往来。此夜红楼听雁语，明朝白苧为君栽。故人意气诗千首，远道风烟酒一杯。为报娄东陆夫子，停云瞻望正裴回。
送户部尚书郎建宁彭万里还京
作者：张弼
朝代：明

西北边储圣虑劳，东南盐筴属英髦。鹭袍晓湿淮扬雨，鹢舫夜冲吴越涛。万里通商无滞券，百年宿弊见秋毫。归来敷奏炉烟里，白玉阶前荷宠褒。
送景方还南京
作者：张弼
朝代：明

黄金台下见秋风，回首钟山意万重。寄语秦淮楼上月，归来还与故人同。
送李衡州
作者：张弼
朝代：明

入市独持衡，群贩交恶憎。持衡不可弃，甘心郊外行。
送杨将军帅边
作者：张弼
朝代：明

独携长剑守穷边，洮水岷山路几千。五月毡裘走冰雪，三更笳鼓报烽烟。巴茶宛马僧徒市，羌语番文译史传。胜自班超身未老，贤劳深荷圣明怜。
送杭州别驾陈鼎升之任
作者：张弼
朝代：明

苏公堤上柳依依，闻说年来巳半稀。君向春风好培植，莫教庭院独芳菲。
送林一中福建佥宪
作者：张弼
朝代：明

握手与君别，此情难具陈。空庭花落后，高树鸟啼频。白简持三尺，清风扇八闽。新题如有便，为我洗京尘。
送林宗敬
作者：张弼
朝代：明

阊阖门开日初晓，紫殿彤楼彩云表。曲江花簇东风春，燕支雪瓣玉精神。跃马看花花共笑，袍剪宫罗花压帽。锡宴琼林绣幄张，翠舞珠歌斗艳阳。鲸吸黄封三百瓮，沈酣不忘天恩重。聚首皆言图报难，微瑕纤类汗人颜。更敕锦衣还故国，傍人争认登瀛客。五色新裁莱子衣，捧觞调膳舞春晖。舞罢还将旧书读，鞭霆驾风追往躅。归朝溥作王家霖，大慰四海苍生心。
送某平乐守
作者：张弼
朝代：明

君侯去作平乐守，地接三湘带九疑。四季天时多暑湿，千年土俗半华夷。道乡祠庙风烟古，帝舜旂裳日月低。铜鼓何须问鸡卜，圣恩未许久栖迟。
送某歌
作者：张弼
朝代：明

燕山十日九日雨，恰似吴越黄梅时。故人来京住邻巷，相见不数空相思。相思未已惊相别，污泥载道无行辙。小车濩泽若轻舟，快马凌竞犹跛鳖。问君何不肯少留，多游情话且绸缪，村酤薄意不可□。
送梧州陈太守
作者：张弼
朝代：明

麟图初剖守苍梧，文武兼才大丈夫。宪府春风瞻鸑鷟，辕门夜月扰于菟。致身谩取封侯印，报国先摅服远图。百粤两籓关隔地，几多顽矿待洪炉。
送樊太守入京
作者：张弼
朝代：明

作宦繁华地，甘为清苦人。带宽绵布重，饭粝菜羹纯。用法宜风俗，详刑质鬼神。此行天下贺，玉陛舞祥麟。
送江东之广东提举兼柬郑东谷
作者：张弼
朝代：明

十年别去蜀川路，万里相逢庾岭阴。年齿幸同怜我老，宦途暂屈惜君深。莫轻南海烟岚地，总是东坡旧墨林。况与郑虔为伴侣，时时沈醉共高吟。
送洪太守兼柬柳同知
作者：张弼
朝代：明

摵摵秋声撼井梧，篝灯铃阁办诗逋。专城旧识洪兴祖，别驾新来柳仲涂。无志我甘淹皂枥，有言君可伏青蒲。南安岭上梅花雪，道远无由荐一壶。
送潘廷俊任广东德庆州州同知二首
作者：张弼
朝代：明

少年同醉鹿鸣歌，今日相看鬓欲皤。老我归田空岁月，羡君仕路任风波。梧江东注海无际，梅岭南来春更多。圣主安民重州郡，好随徵诏上銮坡。之官德庆过南安，触我老怀千百端。铁汉楼头风烈烈，金莲山上月团团。高崖巳凿羊肠路，钜石俱销鸡脚滩。君肯携壶寻旧迹，梅花国里正清寒。
送潘廷俊任广东德庆州州同知二首·其一
作者：张弼
朝代：明

少年同醉鹿鸣歌，今日相看鬓欲皤。老我归田空岁月，羡君仕路任风波。梧江东注海无际，梅岭南来春更多。圣主安民重州郡，好随徵诏上銮坡。
送潘廷俊任广东德庆州州同知二首·其二
作者：张弼
朝代：明

之官德庆过南安，触我老怀千百端。铁汉楼头风烈烈，金莲山上月团团。高崖巳凿羊肠路，钜石俱销鸡脚滩。君肯携壶寻旧迹，梅花国里正清寒。
送潘络克理进士之京
作者：张弼
朝代：明

冬如春暖促梅花，折得疏枝赠使车。试上黄金台上望，无边红杏夺晴霞。
送牌坊柱到府学
作者：张弼
朝代：明

圣祖诒谋万世传，里闾棹楔表英贤。既通地脉壬乾位，定破天荒癸卯年。五色凤文能照耀，九霄鹏翮自腾骞。莫嗤两柱无多力，待看堂堂拄碧天。
送王同年
作者：张弼
朝代：明

孤棹倚章江，同年话更长。试丹医鹤郏，卜岁结羊肠。清事伯英草，丹心陆贽章。不须悲去住，仕路正茫茫。
送王尚文任南科
作者：张弼
朝代：明

绿袍乌帽南游客，青琐黄扉早致身。日月重光容直道，风云要路贵清贫。蘼芜两岸卢沟雨，竹叶一樽燕市春。吴下故人如我问，揬花应待桂香新。
送王廷贵掌南京翰林院事
作者：张弼
朝代：明

白玉堂中伟丈夫，独携文印向南都。百年礼乐归编帙，四面江山入画图。李白酒船乘月汎，谢安棋局扫云铺。八砖花影休高枕，纶阁相将属大苏。
送王清夫
作者：张弼
朝代：明

京国交游几许人，惟君于我最相亲。青灯每共家常语，绿酒频浇世俗尘。斥泽鹪鹩羞奋翼，康庄骐骥尚逡巡。于今巳属孙阳顾，早踏春风谒紫宸。
送琼州太守
作者：张弼
朝代：明

沧海隔琼山，怜君几往还。蒲帆一万里，竹屋两三间。首化鲸鲵窟，心归鸳鹭班。春风杏花信，又促觐天颜。
送璞讲主住持延庆寺
作者：张弼
朝代：明

鹤城兰若名延庆，忆我少年频往来。夜月竹窗晴翠舞，春风花槛牡丹开。肩舆重访三生石，手笔空馀半壁苔。今日璞公能起废，老松新长出尘埃。
送石宗海佥事提四川学政
作者：张弼
朝代：明

五色龙章敕一函，远将天语教西南。山川无复登天险，草木都沾化雨覃。诸葛祠前频荐豆，相如桥下懒停骖。同年此别何时会，且对黄花共醉酣。
送石廷坚进士出宰上杭
作者：张弼
朝代：明

三礼声华闻九州，上杭作宰迈时流。铁炉富足民无恙，铜鼓山名岁有秋。不愧王乔曾赐履，懒看卓茂早封侯。两京襟佩纷如雨，回首春风忆旧游。
送礼部王希曾还朝
作者：张弼
朝代：明

万里相逢鬓巳星，孤灯夜雨话鱼城。客程岭外初归马，宦况江东老步兵。铃阁幸同今日醉，冰衙不减旧时清。凄凉又说明朝别，更上周台望去旌。
送祁大参左迁石阡守和韵
作者：张弼
朝代：明

随天行止乐天真，岭有舟航海有津。薇省衣冠殊念旧，石阡雨露顿更新。清诗自写陶岑兴，直道难趋卫霍亲。闻说郡斋幽绝好，青松绿竹四为邻。
送秦主事还南京兼柬王学士
作者：张弼
朝代：明

锡山诗社重南州，中有奇才秦少游。美价连城真赵璧，神光贯斗旧吴钩。春风催起乘金榜，秋日相逢倒玉瓯。莫说明朝分手别，天涯独客正多愁。望乡频倚仲宣楼，况复题诗送旧游。彩笔锦笺空写恨，红亭画舫不知愁。梦回落月蛩声夜，兴入西风雁影秋。若见玉堂王学士，为言重理钓鳌钩。
送秦主事还南京兼柬王学士·其一
作者：张弼
朝代：明

锡山诗社重南州，中有奇才秦少游。美价连城真赵璧，神光贯斗旧吴钩。春风催起乘金榜，秋日相逢倒玉瓯。莫说明朝分手别，天涯独客正多愁。
送秦主事还南京兼柬王学士·其二
作者：张弼
朝代：明

望乡频倚仲宣楼，况复题诗送旧游。彩笔锦笺空写恨，红亭画舫不知愁。梦回落月蛩声夜，兴入西风雁影秋。若见玉堂王学士，为言重理钓鳌钩。
送秦廷韶之南部兼简沈时阳主事
作者：张弼
朝代：明

缙云郎署锦袍仙，路指南都兴浩然。双凤阙前花作阵，九龙山下柳如烟。祝亲遐寿樽连海，报主孤忠剑倚天。邂逅休文烦寄语，相思人在玉河边。
送秦武昌复任
作者：张弼
朝代：明

隼旟遥驻汉江滨，江草江花总是春。苏子堂空仍有月，庾公楼在却无尘。九天雨露随归马，七泽波涛纵淍鳞。会筑沙堤迎太守，汉庭黄霸是何人。
送罗应魁调官福建
作者：张弼
朝代：明

江右衣冠此丈夫，才于玉陛听传胪。百年事业丹心苦，万世纲常赤手扶。郭隗台前折疏柳，考亭祠下埽寒芜。问渠荣辱升沉事，天际浮云自有无。
送翰林三同年调官
作者：张弼
朝代：明

堂堂翰苑三君子，侃侃伊用一辈流。日月当天容直道，雷霆震地肯低头。衡湘路远何须惜，州县官閒且自由。寄语南闽旧提举，此生端不愧同游。
送翰林林亨大弟还闽
作者：张弼
朝代：明

去年闽中来，访兄兄著褐。青灯共夜深，摊书助捡阅。今年辞兄归，兄著绿罗衣。玉堂晚进食，道路有馀辉。传语乡人道，无如读书好。矧彼痴愚夫，变形从释老。詾詾如聚蛆，食我农亩储。有识者三叹，滔滔将何如。家翁二千石，休官尚忧国。有子绍箕裘，此机良可息。登堂捧寿卮，诵我送行诗。青云伫待尔，慎勿来迟迟。
送胡文肃归洪桥
作者：张弼
朝代：明

白头偏感渭阳诗，况见诸孙玉树枝。黄浦洪桥旧时路，慇勤送尔不胜思。
送范参政之广西
作者：张弼
朝代：明

昔年曾共缙云司，清掺高标是我师。流水光阴惊忽过，浮云踪迹本无期。垣西甲第今新主，窗外丁香只旧枝。且尽都亭一尊酒，苍苍八桂隔天涯。
送董氏兄弟同赴会试
作者：张弼
朝代：明

而翁衣绣肃南都，玄武湖头剑影孤。有子联芳如二宋，传家应不愧三苏。鹄立兰台同进卷，雁行枫陛听传胪。倚门人望书频寄，忠孝齐称大丈夫。
送蒋一宁
作者：张弼
朝代：明

长安花柳少年游，今日重来未白头。流水三桥通旧宅，夕阳双塔对高楼。姓名巳入山公启，诗句应须水部留。十载尘冠看拂拭，清风不愧柏台秋。
送蒋永洁知靖州
作者：张弼
朝代：明

潞河绿涨冰澌流，红亭叠鼓催行舟。柳丝柔脆未堪折，东风入袂寒飕飕。青铜钱沽黄米酒，殷勤劝君倾一斗。靖州道路几千程，未卜何时重聚首。
送西林寺净心性空长老入院
作者：张弼
朝代：明

庆云桥北西林寺，郁郁青莲控白龙。时有渊明寻酒社，今烦支遁振宗风。钟声远撼二江浪，塔影晴摇九朵峰。不怕石头山路滑，老夫杖屦日从容。
送谢廷圭服阕之京
作者：张弼
朝代：明

援琴切切不胜情，又促官航觐帝京。疏雨蒹葭临水驿，淡烟杨柳过江城。重看柏府群乌集，伫立梧桐一凤鸣。故旧相逢如有问，杏花时节续诗盟。
送赵尚絅南□
作者：张弼
朝代：明

青衫乌帽金华客，南渡分来天水碧。凤彩蟠胸书五车，鹏尾悬腰剑三尺。目光炯炯双曙星，京国相逢即深识。不知阮籍途正穷，浪许欧公耳偏白。闻之愧汗翻流泉，如何鴳羽希鹏翼。我目乃类欧公盲，读书不能数行墨。明朝有策献金銮，不知何地堪容迹。作诗又送君南归，我亦相君当显赫。蟾窟秋香桂一枝，早攀莫待花狼籍。锦袍不惜换春醪，伫待君来醉千石。
送赵弘济春试
作者：张弼
朝代：明

闻说桃花竞笑春，玄都道士又更新。好携三尺青鸾尾，去扫平津阁上尘。
送道州何秀才
作者：张弼
朝代：明

濂溪阙里旧风烟，仰止于今五百年。太极有图谁会得，后生立志正希贤。
送遭运郭将军歌
作者：张弼
朝代：明

将军原是汾阳族，而父当朝大都督。少年鼓箧武庠游，诸史群经靡不读。晋人书法唐人诗，时亦钻研味膏馥。弯弧试剑早归衙，缙绅讲义多如簇。京华数目小由基，调弧撚箭玄援哭。圣明宵旰念南畿，尺一龙章寄心腹。蛇虎潜踪珑麦青，鲸鲵不惊海波绿。漕渠污漫输挽劳，萧何无谋刘晏促。在廷万口借将军，共方提纲整条目。九重宠任今何隆，要为四海苍生福。宣尼大训如日月，百姓足时君自足。伫看紫府报勋庸，玉陛前头秉钧轴。
送郎中吴行德还南京
作者：张弼
朝代：明

圣主龙飞日，英才豹变时。北来天浩荡，南去路委迟。柳影家家画，花香处处诗。南宫印如斗，指日待君持。
送野鸡与叶廷茂
作者：张弼
朝代：明

缙云司里旧同游，老我归来巳白头。射得五茸双锦翼，携来花下醉风流。
送钱以庄武肃王后也
作者：张弼
朝代：明

武肃勋名五百年，后来孙子更称贤。堂堂遗像衣冠古，蛰蛰分支谱牒传。洛下风流浑邈矣，江南月色尚依肰。追思无限伤春意，一片花飞点别筵。
送镇抚陈源归闽
作者：张弼
朝代：明

曰雁风高秋色好，之子南还何草草。绿袍乌帽新拜官，武略文声继诸老。剑光万丈拂闽山，瘴雾蛮烟顿时扫。
送陆抚州太守
作者：张弼
朝代：明

小陆文章最所奇，一麾出守大江西。应闻畎亩歌岐麦，无复闾阎饭糁藜。泮水春深看鲤化，讼庭雨歇听莺啼。御屏此曰题名姓，伫看青霄降紫泥。
送陈公甫膺聘之京
作者：张弼
朝代：明

势利不我惕，贫贱不我戚。委曲义理途，飘然若无迹。问我今行藏，而我亦未识。偏舟倚江沙，浩歌秋月白。
送陈冷庵
作者：张弼
朝代：明

冷庵先生居柏台，心如铁石真奇哉。寒泉出窦归金椀，秋露和云注玉杯。却忆寻梅办诗债，也曾立雪待师来。尖风急雨江南地，洗尽苍生瘴疠哀。
送陈冷庵
作者：张弼
朝代：明
体裁：七言律诗

冷庵先生居柏台，心如铁石真奇哉。寒泉出窦归金碗，秋露和云注玉杯。却忆寻梅办诗债，也曾立雪待师来。尖风急雨江南地，洗尽苍生瘴疠哀。
送陈士贤御史督学南畿
作者：张弼
朝代：明

晓辞清跸沐殊恩，金阙东头赐玉樽。岂为宪臣虞醉饱，要令文教布乾坤。渊渊洙泗有流派，渺渺江淮无点浑。更喜春风报消息，几多桃李在公门。
送陈进士之京
作者：张弼
朝代：明

老我餐霞东海西，与君只隔碧琉璃。于今跨却金鳌去，红日扶桑丹凤啼。
送雩都尹周廷侃之任
作者：张弼
朝代：明

雩都山头金鸡啼，雩都县里使君来。君来袖得仁风扇，坐令民物春熙熙。三年政成报天子，鼓琴时和南薰诗。
送雪航东归七首
作者：张弼
朝代：明

帽裹乌纱雪满头，九峰三泖忆同游。芙蓉泼墨青山晓，菡萏飘红白露秋。远道归迎端可喜，少年为别不须愁。吴淞风景堪乘兴，无限诗情一叶舟。醉插东篱菊满头，绝胜飘泊五湖游。一蓬客梦青山月，千里乡心白雁秋。天下缙绅诗赠别，云间故旧酒浇愁。悬知桑梓非当计，又买春风白下舟。云萍久寓石城头，此日携书访旧游。文酒暂抛京国社，锦帆高挂海门秋。莼鲈巳逐林泉乐，桂玉浑忘客里愁。只恐青霄来荐鹗，春风又送孝廉舟。青眼看君正黑头，白章渊薮总交游。鱼龙暖跃三千浪，鸿雁寒冲九月秋。联榻巳酬吟里兴，孤琴难写别来愁。戴逵只在山阴曲，许我还乘雪夜舟。数椽遥寄楚江头，回首乡关忆旧游。明月疏砧吴苑夕，落霞孤鹜淀湖秋。贾生未遂陈三策，平子何须咏四愁。想见莼鲈高兴在，客窗应好问归舟。琴剑从容出石头，壮怀争羡故乡游。九峰三泖初归客，鲈脍莼羹正及秋。綵服登堂君自乐，白云凝睇我深愁。思亲亦有还乡会，安得相随共买舟。世事茫茫无尽头，五湖随处可追游。半生诗酒天涯路，两鬓风霜客里愁。白鸟不知来往意，青山自识古今愁。到家雪满江村夜，有兴须乘剡曲舟。
送雪航东归七首·其一
作者：张弼
朝代：明

帽裹乌纱雪满头，九峰三泖忆同游。芙蓉泼墨青山晓，菡萏飘红白露秋。远道归迎端可喜，少年为别不须愁。吴淞风景堪乘兴，无限诗情一叶舟。
送雪航东归七首·其七
作者：张弼
朝代：明

世事茫茫无尽头，五湖随处可追游。半生诗酒天涯路，两鬓风霜客里愁。白鸟不知来往意，青山自识古今愁。到家雪满江村夜，有兴须乘剡曲舟。
送雪航东归七首·其三
作者：张弼
朝代：明

云萍久寓石城头，此日携书访旧游。文酒暂抛京国社，锦帆高挂海门秋。莼鲈巳逐林泉乐，桂玉浑忘客里愁。只恐青霄来荐鹗，春风又送孝廉舟。
送雪航东归七首·其二
作者：张弼
朝代：明

醉插东篱菊满头，绝胜飘泊五湖游。一蓬客梦青山月，千里乡心白雁秋。天下缙绅诗赠别，云间故旧酒浇愁。悬知桑梓非当计，又买春风白下舟。
送雪航东归七首·其五
作者：张弼
朝代：明

数椽遥寄楚江头，回首乡关忆旧游。明月疏砧吴苑夕，落霞孤鹜淀湖秋。贾生未遂陈三策，平子何须咏四愁。想见莼鲈高兴在，客窗应好问归舟。
送雪航东归七首·其六
作者：张弼
朝代：明

琴剑从容出石头，壮怀争羡故乡游。九峰三泖初归客，鲈脍莼羹正及秋。綵服登堂君自乐，白云凝睇我深愁。思亲亦有还乡会，安得相随共买舟。
送雪航东归七首·其四
作者：张弼
朝代：明

青眼看君正黑头，白章渊薮总交游。鱼龙暖跃三千浪，鸿雁寒冲九月秋。联榻巳酬吟里兴，孤琴难写别来愁。戴逵只在山阴曲，许我还乘雪夜舟。
送韩推府入觐
作者：张弼
朝代：明

韩侯入觐驾轻艭，满载图书沂大江。两月行程风款款，九天膏泽雨淙淙。谩收庐阜归诗卷，倒捲淮河入酒缸。老我旧游俱在望，壮心飞舞未能降。
送高进士赴京
作者：张弼
朝代：明

听雪听风过半春，江南杨柳尚含嚬。一枝折赠仙郎去，好做调和玉烛人。
送魏雷州孔渊
作者：张弼
朝代：明

参横月落转银河，未尽秦青一曲歌。分付更开三百瓮，与君沉醉未为多。
送鲁教授江西试官
作者：张弼
朝代：明

堂堂文献大江西，君去持衡定不迷。徐孺湖边秋月霁，滕王阁上楚天低。璞归和氏终须识，马遇孙阳不待嘶。若过庐山看瀑布，好赓白也旧留题。
遇兴安尹齐士贤乡同年
作者：张弼
朝代：明

塘水东西绕县流，与安父老说齐侯。相逢我忆金陵胜，共醉天香十五秋。
道中口号
作者：张弼
朝代：明

昔从此路来，今从此路去。东海旧纶竿，还挂珊瑚树。
道中索书者甚夥有涉水攀舷拜索恳至者余皆执笔应之至河西务将登陆而舟师又以十纸请予既为书作四句自笑云
作者：张弼
朝代：明

山阴老妪初惜扇，得价重来不与书。我怪右军胸次隘，随求随与又何如。
道士郭初旸寓王参议廷玉家
作者：张弼
朝代：明

翩翩鹤背郭初旸，子晋相携入醉乡。东海老仙三日笑，醯鸡瓮里为谁忙。
郭总戎率僚吏饯予于查山初发矢有雉惊起于麦陇继发一矢雉即毙众惊喜而贺予口占一绝
作者：张弼
朝代：明

查阜前头雊雉肥，一飞白羽锦离披。辕门竞为将军贺，帖帖海波无是非。
郭文通画
作者：张弼
朝代：明

水气漫漫浸碧山，奇峰佳木有无间。小窗独坐穷周易，不见春风不出关。
酬编脩杨维新
作者：张弼
朝代：明

灼灼东风桃，缟缟西园李。采采谅匪艰，举手聊漫尔。云何自束缚，企望邈千里。齿发易衰谢，岁月不我俟。抗走京华尘，款曲谢知己。素心为我倾，瑶琴为我理。言别用涂长，梦寐相汝尔。申枨致教言，出处贵正始。蝼蚁知阴晴，孔翠择栖止。明珠与珊瑚，乃在沧海底。努力慎所之，六籍固根底。再拜寘怀中，察察声在耳。归雁西北翔，作报心怀耻。惴惴畏述方，身先鸡鸣起。
醉翁椅歌
作者：张弼
朝代：明

我闻欧九巳成仙，滁阳风月间多年。如何留下一长椅，却与东海张生眠。张生平日不饮酒，胸中又无墨香薮。十载空沉粉署郎，一麾去作南安叟。胁不贴席睫不交，常虑无能答圣朝。岂容便便时醉卧，不惧丘民野老嘲。便将按剑拂衣起，欲学柳州诛曲几。蘧然梦见欧九云，所贵人生适意耳。独醒反被群醉咻，若能卧治亦何忧。请公不必恶此椅，政馀读罢时齁齁。
醴陵邑舟中
作者：张弼
朝代：明

蓬背坐轩豁，餐当象山眠。鸥行□棹起，乱石激流潺。渌口迷苍霭，湖头亸翠鬟。夕阳留晚照，白醉使臣颜。
醴陵闻陈文鸣提学至待之不遇寄此
作者：张弼
朝代：明

路涉湖南境，人传宗主临。江山空伴侣，天地有知心。浩思云相隔，羁怀水共深。东流如不碍，遥寄短长吟。
重九喜雨
作者：张弼
朝代：明

重阳入夜雨声多，刚为吾民洗瘴痾。不用萸囊修故事，先从蔀屋庆天和。清尊狼籍登山兴，黄发媻娑击壤歌。况是甲兵都洗尽，乾坤无处不恩波。
重恩堂
作者：张弼
朝代：明

大明六叶圣天子，万年宝历今年始。紫凤御书下九天，浩瀚恩波冒遐迩。老臣解印归丘园，爰念旧劳恩更侈。重加华秩进芳御，廪人继粟供甘旨。抚州太守廉江林，廿载贤名满人耳。风尘脱屣赋归来，无复清朝梦金紫。皇华使者下南闽，州吏县官惊报喜。太守于今进一阶，金带又添花薾薾。晚香亭外马屯云，昼锦堂前人似蚁。焚香百拜谢君恩，君恩如天那可拟。试看今古载籍间，数千年来曾有几。松篁改色荫楼台，桃李回春耀罗绮。？庭老鹤亦疑猜，渔汀狎鸥忽惊起。雕盘珍馔山耸空，金尊玉醪海无底。座中有客蓬瀛仙，会道天恩不胜纪。□郎接武步青云，指日峨冠侍丹陛。五花鸾诰更推封，重恩之来殊未已。况增遐寿等松乔，旭日方升月方朏。时瞻北极祝鸿图，舞蹈嵩呼首频稽。制作雅颂歌皇风，文武贻谋尧舜理。我乃东西南北人，何时一造鸣珂里。大书堂上重恩铭，万丈虹光照山水。
重恩堂
作者：张弼
朝代：明
体裁：古风

大明六叶圣天子，万年宝历今年始。紫凤御书下九天，浩瀚恩波冒遐迩。老臣解印归丘园，爰念旧劳恩更侈。重加华秩进芳御，廪人继粟供甘旨。抚州太守廉江林，廿载贤名满人耳。风尘脱屣赋归来，无复清朝梦金紫。皇华使者下南闽，州吏县官惊报喜。太守于今进一阶，金带又添花薾薾。晚香亭外马屯云，昼锦堂前人似蚁。焚香百拜谢君恩，君恩如天那可拟。试看今古载籍间，数千年来曾有几。松篁改色荫楼台，桃李回春耀罗绮。�庭老鹤亦疑猜，渔汀狎鸥忽惊起。雕盘珍馔山耸空，金尊玉醪海无底。座中有客蓬瀛仙，会道天恩不胜纪。□郎接武步青云，指日峨冠侍丹陛。五花鸾诰更推封，重恩之来殊未已。况增遐寿等松乔，旭日方升月方朏。时瞻北极祝鸿图，舞蹈嵩呼首频稽。制作雅颂歌皇风，文武贻谋尧舜理。我乃东西南北人，何时一造鸣珂里。大书堂上重恩铭，万丈虹光照山水。
重阳值雨余承之侍御适至
作者：张弼
朝代：明

九日不堪风雨作，公馀铃阁白徘徊。更无好典登高去，却有同年访旧来。诗写风流笺绚锦，酒浇磈儡鼓喧雷。湘帘暝色催红烛，绝胜龙山落帽回。
重阳篇寿淮上叶封君
作者：张弼
朝代：明

我闻东坡老仙道，重阳前后十日好。黄花庭院竞芳菲，锦树江山相缭绕。不寒不暖夹罗轻，半雨半晴泥淖少。淮上封君尘世仙，鹤发乌纱照穹昊。生辰正在重阳前，壶榼如云庆难老。清风动屋诗激秋，紫蜺横空酒蒸晓。东海仙翁寄好音，珊瑚摇树金光草。酒徒词客走且僵，舞影歌声惊一埽。天台天姥群仙居，群仙和之俱绝倒。祝君之寿如彭？，？乎八百犹为少。定须屡世拜皇恩，便把淮山作蓬岛。醉到乾坤混沌时，日月两轮常皎皎。
重阳篇寿淮上叶封君
作者：张弼
朝代：明
体裁：古风

我闻东坡老仙道，重阳前后十日好。黄花庭院竞芳菲，锦树江山相缭绕。不寒不暖夹罗轻，半雨半晴泥淖少。淮上封君尘世仙，鹤发乌纱照穹昊。生辰正在重阳前，壶榼如云庆难老。清风动屋诗激秋，紫蜺横空酒蒸晓。东海仙翁寄好音，珊瑚摇树金光草。酒徒词客走且僵，舞影歌声惊一埽。天台天姥群仙居，群仙和之俱绝倒。祝君之寿如彭�，�乎八百犹为少。定须屡世拜皇恩，便把淮山作蓬岛。醉到乾坤混沌时，日月两轮常皎皎。
金莲寺二首
作者：张弼
朝代：明

群峰簇簇拥金莲，孤寺亭亭坐绿烟。不见红衣浮水面，恍疑翠盖舞筵前。大千世界浮沉梦，太乙真人自在眠。最是濂溪深尔爱，旧游踪迹巳茫然。金莲寺里屋三间，后户新开正对山。岩壑都将清景献，竹梧先送翠阴还。纵教沉醉三生梦，消得浮生半日閒。更欲问僧开磴道，白云深处结诗坛。
金莲寺二首·其一
作者：张弼
朝代：明

群峰簇簇拥金莲，孤寺亭亭坐绿烟。不见红衣浮水面，恍疑翠盖舞筵前。大千世界浮沉梦，太乙真人自在眠。最是濂溪深尔爱，旧游踪迹巳茫然。
金莲寺二首·其二
作者：张弼
朝代：明

金莲寺里屋三间，后户新开正对山。岩壑都将清景献，竹梧先送翠阴还。纵教沉醉三生梦，消得浮生半日閒。更欲问僧开磴道，白云深处结诗坛。
金鳌阁
作者：张弼
朝代：明

金鳌高阁四围山，碧草中流一水环。天地与人成胜槩，衣冠留客写清閒。高低畎亩秋风里，远近樯帆夕照间。好雨时来驱瘴疠，梅关今日是仙关。
钟盆
作者：张弼
朝代：明

有声警昏晓，无声植花草。悬空固为奇，按地岂不好。百鍊坚刚姿，随方恒自保。不计春秋移，坐阅乾坤老。
钟离洞宾歌
作者：张弼
朝代：明

桃核杯深紫霞暖，醉晲乾坤犹旅馆。扶携同赴蓬莱山，蓬莱山下黄尘满。君不闻累累白玉棺，尽葬仙人骨。茂陵刘郎何太痴，万户千门九霄出。五风十雨乐尧天，八荒尽是神仙室。
铜牛水滴联句
作者：张弼
朝代：明

彼美中丞裔，置身文墨场。青金范奇质，玄水溢中肠。毛颖藉滋淬，陈玄共徜徉。不劳五丁力，宁垦百亩荒。肌骨竦寒瘦，筋骸束坚强。长眠恊坤静，时滴运乾刚。惯助鱼龙化，何愁鼷鼠伤。脰翻石田雨，涎落研池霜。宁戚舍汝相，刘宽为彼偿。登台岂觳觫，注腹何汪洋。出匣见头角，濡毫润文章。奚烦丙吉问，焉比僧孺行。判事中书省，受宣天子堂。行藏依孔子，饮吸希杜康。蠢是驾辕轭，领穿日彷徨。
镇海楼望金山
作者：张弼
朝代：明

春晴催我上层城，望望金山入杳冥。树影连云孤鸟没，涛声撼地万鼍鸣。乘槎嗟我头先白，送酒怜君眼独青。博陆旧祠还在否，也应宿莽语猩猩。
长江歌送黎天与之任镇江
作者：张弼
朝代：明

长江万里岷峨来，奔流到海如奔雷。江边山际乃有镇江府，襟喉三吴百粤何雄哉。况迩南都根本地，掌司筦钥须英才。同年进士黎天与，豸冠白简居乌台。九重特命守此土，万姓渴望阳春回。天堑之流益浩荡，铁瓮之城益崔巍。山童巷妇需惠泽，使车商舶怀恩威。公馀啸咏领风月，金焦江海为樽罍。万岁楼头西北望，月光炯炯射三台。皇华使者尺一纸，会徵黄霸待蓬莱。嗟予荒谬百无用，却有健笔能品裁。是时为君书德政，磨平北固为穹碑。
闰中秋
作者：张弼
朝代：明

乾坤似爱太平年，一半秋光去复旋。玉斝重斟今夜月，金笺还和旧诗篇。留连丹桂浮香地，担阁黄花冒雨天。闻道广寒人喜甚，秋来两度庆团圆。
闻三山林亨大侍讲迁居
作者：张弼
朝代：明

闻说迁居又向东，书来何处觅仙踪。也知一径黄尘里，可拟三山碧海中。对客挥毫办文字，呼僮拥彗扫苓通。讲堂好作同年会，嗟我风前一断鸿。
闻丘时雍除苏州太守作一绝俟见而呈之否亦当寄也
作者：张弼
朝代：明

我向北来君向南，未知何地接帏幨。绿杨啼鸟蓬窗午，先报离情写一函。
闻南安立生祠
作者：张弼
朝代：明

休说生祠与去思，素餐怀愧已多时。归来东海烟霞里，不把浮名白鸟知。
闻弘至赴秋选
作者：张弼
朝代：明

三郎去赴京闱选，万里纠缠父母肠。立志读书须笃实，随时作事要周详。休矜一得春秋富，务积三馀昼夜忙。小范大程真轨軓，平生事业岂文章。
闻报
作者：张弼
朝代：明

驿报新闻惊且疑，斗南楼上倚斜晖。霍光有传何曾读，疏广无金亦自归。四海碧波鱼上钓，万山明月虎投机。房杜平生立门户，令人矫首一沾衣。
闻秋官唐君廷贵补福州守寄诗送之
作者：张弼
朝代：明

紫宸朝罢见除书，旧友新乘五马车。沧海月明天荡荡，关山春到雨徐徐。芭蕉影转黄堂静，茉利香浮绣閤虚。愧我兵曹素餐吏，麟符何日换金鱼。
闻造楼船甚丽，余明年归必在嘉兴或姑苏相见矣，喜而先此寄诸贤弟
作者：张弼
朝代：明

三贞坊前巨綵船，笔床书卷煮茶烟。何时东海先生醉，水调歌头三百篇。
闻陈公甫受职告归
作者：张弼
朝代：明

君恩天地宽，臣义日月皎。无职徒冒官，优游岂不好。未识义如何，请问程明道。李密是何人，亦有陈情表。
闻雁寄姑苏皇甫世庸年兄
作者：张弼
朝代：明

客路萧萧闻唳雁，数声犹似怨西风。寒云压塞梦魂断，凉月半江清影空。旧翅不禁伤岁暮，分飞无奈各西东。天涯欲寄江南信，归路迢迢万里蓬。
附录桂坡左大参先生赠诗二首
作者：张弼
朝代：明

去年钿醉紫薇楼，有约云间续胜游。此日庆云桥下泊，心期便欲结沧洲。花甲重逢贺客都，无声诗意有声图。我来亦效长生颂，重赋扁舟放五湖。
附录桂坡左大参先生赠诗二首·其一
作者：张弼
朝代：明
体裁：七言绝句

去年钿醉紫薇楼，有约云间续胜游。此日庆云桥下泊，心期便欲结沧洲。
附录桂坡左大参先生赠诗二首·其二
作者：张弼
朝代：明
体裁：七言绝句

花甲重逢贺客都，无声诗意有声图。我来亦效长生颂，重赋扁舟放五湖。
陈佥宪粹之书报弘宜中会试
作者：张弼
朝代：明

故旧书来报我知，二郎今亦上云梯。文章白玉阶前献，姓氏黄金榜上题。移孝要从今日始，立心当与古人齐。天恩世世何能报，但祝皇明亿万期。
陈公甫寓寺连日不见寄之
作者：张弼
朝代：明

何事今朝阻笑谈，凄风寒雨暗江南。百年事业知多少，九月光阴又廿三。绿酒且教人酩酊，黄花似笑鬓䰐鬖。晚晴还过周台宿，细与崆峒道士参。
陈粹之鸳湖寓居次韵
作者：张弼
朝代：明

青云人借白云居，似欲逃名伴老渔。但觉蘧蘧如梦过，何曾咄咄向空书。鸳湖泛月狂歌甚，虎阜穿云小醉馀。负我同年叹离索，金鳌阁下候肩舆。
除乌柏树作诗问之
作者：张弼
朝代：明

台上十围乌柏树，不知曾否见当时。光风霁月将何似，千载悠悠系梦思。
雅乐轩
作者：张弼
朝代：明

白羽麾开紫塞尘，小轩清乐共佳宾。歌残杨柳三更月，欢洽貔貅万灶春。鼍鼓逢逢严节奏，牺尊滟滟较奇纯。优游尽是君王赐，南望神都稽首频。
雨游石鼓书院
作者：张弼
朝代：明

合江亭外雨丝丝，地胜难逢似有期。三哲庙深丛桂老，二翁碑古小山奇。云屯两岸螭头现，江抱孤城燕尾岐。乘兴不辞酬地主，野烟沙树远徵诗。
雨饮
作者：张弼
朝代：明

花朝风雨阻清游，便蹑棕鞋上小舟。白发周郎留共饮，大吴桥下酒如油。
雪夜有感
作者：张弼
朝代：明

海国偶行眺，悽悽感物华。春分犹有雪，寒食尚无花。村落四五里，爨烟三两家。荒林翳斜日，处处闹归鸦。
韶州道中忆友
作者：张弼
朝代：明

龙州至韶州，两见日明昼。自馀两月来，千里如甑覆。岂宜蒲柳姿，禦此阴霾候。我行庾岭深，君渡洞庭久。相思远茫茫，魂梦忽相守。无因一寄音，飞鸿□寒湫。
题三香图歌
作者：张弼
朝代：明

重华遥遥狩苍梧，三妃落落留冀都。重华骑龙去不返，三妃凝望泪眼枯。泪眼枯肠断绝游魂飞度，大江南九疑云寒。冻斜月金支翠盖，杳无踪湘水巫猿。自呜咽三妃指天叩地盟，无复深宫怨离别。重华神圣不可孤，共化幽花播芳烈。女英乃作江上梅，玉面依然骨如铁。娥皇乃作水中仙，罗袜凌波何蹩躠。婵娟癸比作山矾，宵明烛光任啼血。不逐桃李媚春风，不逐葵榴附炎热。千秋万载金石交，谩把精神斗冰雪。憔悴湘累浪作歌，招不徕兮可奈何。何如吴下徐熙笔，写将香影共媻娑。
题三鹚图
作者：张弼
朝代：明

葭菼风轻飏顶丝，水清沙白立多时。眼前清白自如此，何必傍人说三思。
题乌凤寄示张直
作者：张弼
朝代：明

凤兮头，凤兮尾，乌凤之名满人耳。君不见越秀山前真凤雏，九苞五彩天下无。览辉犹未到皇都，谁将律吕和山呼。
题兰
作者：张弼
朝代：明

所南画兰不著土，昔痛中原落夷虏。淮南濠上真龙飞，大明一统开洪武。从此兰生始著根，所南英魂亦呼舞。此兰不知画者谁，幽篁奇可相为伍。萧萧凉月浸湘川，烨烨光风转玄圃。似有芳香扑鼻来，袭我衣裾拂尊俎。不惹胭脂坡上尘，只归翰墨林中谱。援琴欲弹不忍弹，空谷佳人心最苦。抱素凝和三十年，国香将吐犹未吐。江篱揭车不入群，万古知心赖尼父。抚图握笔驱天风，天风吹春满天下。
题兰
作者：张弼
朝代：明
体裁：古风

所南画兰不著土，昔痛中原落夷虏。淮南濠上真龙飞，大明一统开洪武。从此兰生始著根，所南英魂亦呼舞。此兰不知画者谁，幽篁奇可相为伍。萧萧凉月浸湘川，烨烨光风转玄圃。似有芳香扑鼻来，袭我衣裾拂尊俎。不惹胭脂坡上尘，只归翰墨林中谱。援琴欲弹不忍弹，空谷佳人心最苦。抱素凝和三十年，国香将吐犹未吐。江蓠揭车不入群，万古知心赖尼父。抚图握笔驱天风，天风吹春满天下。
题兰
作者：张弼
朝代：明

鹧鸪啼断湘皋雨，怅望佳人在何许。十年瑶圃萟琼芳，欲踏青云凭寄与。青云浩浩风骚骚，踯躅裴回不自聊。何时纫作佳人佩，坐令四国清香饶。
题凌霄
作者：张弼
朝代：明

吟风百尺松，凌霄千岁石。一翁处其间，相对无愧色。
题可梅卷
作者：张弼
朝代：明

千红万紫不胜春，独有梅花最可人。三尺枯桐一声鹤，海天明月斗精神。
题墨鹭
作者：张弼
朝代：明

皎皎如玉雪，亭亭天下洁。胡为染缁尘，鹈鹙浑无别。呜呼请君且勿憎，闻道有人曾鬻僧，十万良民俱变形。
题大士
作者：张弼
朝代：明

黄金殿下清卿笔，白华山前大士身。忽肰出现金莲寺，不堕人间万劫尘。
题太白像
作者：张弼
朝代：明

锡宴璚林荷宠光，蹇驴驮醉任斜阳。谁知醒后狂猋起，老泪吹残滴夜郎。
题屈原图
作者：张弼
朝代：明

香消兰蕙暮云深，宿莽萧萧遍水浔。歌罢离骚见渔父，坐来聊话独醒心。
题弘善寺壁
作者：张弼
朝代：明

好山围绕老僧居，碧玉环中一绀珠。尘鞅偶来分半榻，便忘身世在寰区。
题扇赠林亨大以字起韵
作者：张弼
朝代：明

三山豪士林亨大，随处风流欠诗债。落笔顿令神鬼愁，不容海底藏珍怪。十尺珊瑚出水来，万丈神鳌戴山拜。长安市上醉一石，仰观似笑乾坤隘。明年高领九重春，紫袍乌帽黄金带。
题折桂
作者：张弼
朝代：明

东风吹春浓若酒，状元花枝忽入手。广寒殿上嫦娥迎，为道此花相待久。青霞裾映歌霓裳，紫金丹成白玉臼。清歌缓舞劝饱餐，去问苍生苏息否。复把天河挽入瓢，醉洒馀波作星斗。
题明皇贵妃对奕图
作者：张弼
朝代：明

深院纹楸对玉环，三郎用智失防闲。争边不识潼关险，得路焉知蜀道难。对面雌雄奚待决，转头成败实相关。当时一著输几处，不料胡儿冷眼看。
题晋宁凌节妇
作者：张弼
朝代：明

柳叶桃红几度新，寒窗独坐不知春。世间碌碌随流者，空有须眉丑妇人。
题枯木竹石
作者：张弼
朝代：明

日转扶桑映绛袍，醒肰独坐鬓萧萧。却思筠石霜柯畔，时与仙人和洞萧。
题枯木竹石次卞华伯韵
作者：张弼
朝代：明

梦游明月君山秋，醉披紫绮骖玉虬。盘陀石畔最清绝，霜何露叶鸣飕飕。仙语翩翩随高适，墨花如烟洒空碧。试问重华竟渺茫，节下啼痕为谁滴。
题桃红拒霜花
作者：张弼
朝代：明

小亭深坐锦云窝，老我重来景更多。临水芙蓉苏小面，倚风如和醉时歌。
题武昌守王德孚梅花屏
作者：张弼
朝代：明

松竹隆冬共结盟，不同桃李竞春英。武昌太守人都说，官与梅花一样清。
题牡丹
作者：张弼
朝代：明

同游南浦及芳时，漫赏名花朵朵奇。西子睡馀成巧笑，太真浴罢晕娇姿。檀心香拂绯罗袂，金缕光涵白玉卮。闻道洛中千万树，几家能得谪仙诗。
题画
作者：张弼
朝代：明

乌帽绯袍美丈夫，惯将霖雨润焦枯。閒来何处堪垂钓，不向君王乞鉴湖。
题画
作者：张弼
朝代：明

大山如龙欲飞去，小山盘盘如虎踞。近山晴露两三峰，远山微茫不知数。刘君家住山之陬，苍藤古水凉阴稠。步月频穿花里径，看云别起水边楼。隔林松吹含清响，古色莓苔和雨长。案头六籍时卷舒，沙上群鸥日来往。近年得志上天衢，皇华四牡常驰驱。道逢江阴何太守，为写江南山水图。朝回挂向碧窗晓，蒲幅烟岚寒悄悄。坐中都似旧游踪，只欠清音一啼鸟。
题画
作者：张弼
朝代：明

张子三年游赤县，每望西山情恋恋。故人潘阆忽我过，为说西山景堪羡。玉泉瀵出山之根，晴雷喧空山若颤。涧流绕我读书庄，落花游鯈相回旋。傍涧腴田百亩馀，春蔬秋果栽应遍。推窗正视诸佛卢，紫翠丛中金碧绚。先生有意此移居，可以藏修可游衍。轩冕红尘飞不来，静玩天人穷圣宪。我闻此语喜无极，便得载书酬夙愿。高弁长裾三四徒，助我蒐罗亲笔研。试将越砥砺铅刀，漫把吴丝添袜线。故写幽怀入草图，买山无资先立券。图中三子知为谁，我欲挽之为保见。粉署王郎赞一言，他日来游共清燕。
题画
作者：张弼
朝代：明

松声响玉琴，清风洒葛巾。忽惊天籁动，江月夜初心。
题画
作者：张弼
朝代：明

江上新凉霁色开，绿云树杪见楼台。老渔未肯抛蓑笠，还恐轻雷送雨来。石磴萦纡直又斜，上方台殿隔烟霞。孤舟倚岸无人渡，啼鸟声中自落花。云杉如荠屋如蚶，诘曲溪流泻碧潭。独立小桥吟不尽，插天晴翠太湖南。
题画
作者：张弼
朝代：明

远山如飞近山走，茫茫白云三万亩。小桥尽日无人行，孤舟自碇青溪口。似闻鸟啼猿啸哀，长林宿莽惊风来。令人洒然毛骨爽，不知身有黄金台。金台红尘深百尺，骑马东西事鞅掌。见图唤起山泽心，枯肠骚然诗句痒。挥毫聊问许郢州，何时约伴作清游。我歌尔谣齐拍掌，笑看黄河西北流。
题画
作者：张弼
朝代：明

黄龙浦上乘舟客，丹凤楼前吹玉笛。潮方平兮月将直，两岸芦花秋瑟瑟。
题画·其一
作者：张弼
朝代：明

江上新凉霁色开，绿云树杪见楼台。老渔未肯抛蓑笠，还恐轻雷送雨来。
题画·其三
作者：张弼
朝代：明

云杉如荠屋如蚶，诘曲溪流泻碧潭。独立小桥吟不尽，插天晴翠太湖南。
题画·其二
作者：张弼
朝代：明

石磴萦纡直又斜，上方台殿隔烟霞。孤舟倚岸无人渡，啼鸟声中自落花。
题画二首
作者：张弼
朝代：明

晴云暖护玉楼台，帘幕重重掩映开。拂面东风桃万树，令人错认是天台。检点残编坐碧窗，不知庭外桂花黄。广寒宫里三千树，别是天家一种香。
题画二首·其一
作者：张弼
朝代：明

晴云暖护玉楼台，帘幕重重掩映开。拂面东风桃万树，令人错认是天台。
题画二首·其二
作者：张弼
朝代：明

检点残编坐碧窗，不知庭外桂花黄。广寒宫里三千树，别是天家一种香。
题画扇寄溧阳史巽仲年丈
作者：张弼
朝代：明

花落江城寂寂春，柴扉深锁碧山云。溪头有棹閒如许，忙杀斜阳欲渡人。鸭子滩头阁小亭，翠峦飞舞碧江横。何当慰满天涯望，镇日携壶独枕肱。西湖游棹十年孤，独领春光省画图。山色岧峣波潋滟，晓窗犹似梦回初。一舟还共一身轻，徙倚江山万里情。醉里不知春已过，落花满地杜鹃声。
题画扇寄溧阳史巽仲年丈·其一
作者：张弼
朝代：明

花落江城寂寂春，柴扉深锁碧山云。溪头有棹閒如许，忙杀斜阳欲渡人。
题画扇寄溧阳史巽仲年丈·其三
作者：张弼
朝代：明

西湖游棹十年孤，独领春光省画图。山色岧峣波潋滟，晓窗犹似梦回初。
题画扇寄溧阳史巽仲年丈·其二
作者：张弼
朝代：明

鸭子滩头阁小亭，翠峦飞舞碧江横。何当慰满天涯望，镇日携壶独枕肱。
题画扇寄溧阳史巽仲年丈·其四
作者：张弼
朝代：明

一舟还共一身轻，徙倚江山万里情。醉里不知春已过，落花满地杜鹃声。
题画梅
作者：张弼
朝代：明

张侯写梅悬素壁，梅下横铺八尺席。瑶台雪罨黄琉璃，清气逼人禁不得。而我偃卧于其间，深院日长轰鼻息。梦魂恍恍江南游，白云茫茫四无极。蹇驴独跨蹄蹴冰，长笛横吹声裂石。素鸾舞月夜昏黄，老鹤叫霜天惨黑。豪气直压孤山翁，不知身是红尘客。觉来瞪目看梅花，苦忆江南心恻恻。自从书剑赋长游，玉窗梅花几狼籍。是时梅实金丸光，玉纤捧碗调冰浆。纵吸此花霜雪意，洗我五色文字肠。微名缚我何时了，见梅空忆江南好。不如两翼搏天风，九点峰前一飞鸿。
题画赠张宪副廷芳
作者：张弼
朝代：明

山水情怀轩冕身，抗尘终不混流尘。西湖十里梅花月，来伴扁舟载鹤人。云山蒙董石陂陀，閒坐船头看绿波。怅望佳人渺何许，竹枝声断夕阳多。
题画赠张宪副廷芳·其一
作者：张弼
朝代：明

山水情怀轩冕身，抗尘终不混流尘。西湖十里梅花月，来伴扁舟载鹤人。
题画赠张宪副廷芳·其二
作者：张弼
朝代：明

云山蒙董石陂陀，閒坐船头看绿波。怅望佳人渺何许，竹枝声断夕阳多。
题石榴图
作者：张弼
朝代：明

槌碎江边黄鹤楼，榴皮零落有谁收。于今画里重相见，纵是回仙也白头。
题竹
作者：张弼
朝代：明

东坡云此竹，可以医人俗。我爱食其萌，清风时满腹。况兹如瓠肥，何须更添肉。便欲刻此图，收入桐君录。
题竹
作者：张弼
朝代：明

刘郎不作桃花梦，胸中秀气何澒洞。公暇时时露一班，腕指所到清风动。霓裳霞袂不沾尘，玉节翠旂同跨凤。洞庭野阔天阴阴，湘浦波寒云滃滃。扁舟载月歌月明，半窗环佩声相送。个中真趣只自知，苦求形似俱庸众。大笑前朝李息斋，俗笔刻镂堪覆瓮。九龙山人真我师，太常清卿应伯仲。城东解后顾虎头，平生三绝人犹重。鹅溪袜材白雪光，徂徕松烬玄云冻。脱袍解带写遗之，一醉酒钱三月俸。朅来示我索我题，局束诗怀空啽哢。小窗短烛理枯桐，竹枝谩抚江南弄。
题竹再为玄靖寺僧赋
作者：张弼
朝代：明

老可袜材久寂寞，容台清卿有新作。兴来信笔驱清风，灵台静室生丘壑。玄靖山中见此图，令人洒洒忘羁缚。捧茶懒啜晲苔痕，恐有新抽笋堪斲。
题竹送谢运使任两淮
作者：张弼
朝代：明

一枝楚云晴霭霭，千里清风扫淮海。蛟藏鲸戮毒雾消，四民毛发俱潇洒。日若炉兮冰若山，劲节棱棱终不改。
题红梅二绝为谈司训同年题
作者：张弼
朝代：明

往岁桐江雨，今冬桂岭风。疏枝饶冷蕊，孤操见春容。绝壁孤悬影，凌寒尽著花。南荒惊一见，半醉倚天涯。
题红梅二绝为谈司训同年题·其一
作者：张弼
朝代：明

往岁桐江雨，今冬桂岭风。疏枝饶冷蕊，孤操见春容。
题红梅二绝为谈司训同年题·其二
作者：张弼
朝代：明

绝壁孤悬影，凌寒尽著花。南荒惊一见，半醉倚天涯。
题舒溪渔隐卷二首
作者：张弼
朝代：明

紫笠青蓑绿竹竿，舒溪石上坐荒寒。幽情尽付沧浪咏，写向菰蒲叶上看。春水桃花双鲤鱼，老姜新酒付行厨。丁宁童子休轻剖，甫里先生恐寄书。
题舒溪渔隐卷二首·其一
作者：张弼
朝代：明

紫笠青蓑绿竹竿，舒溪石上坐荒寒。幽情尽付沧浪咏，写向菰蒲叶上看。
题舒溪渔隐卷二首·其二
作者：张弼
朝代：明

春水桃花双鲤鱼，老姜新酒付行厨。丁宁童子休轻剖，甫里先生恐寄书。
题节妇桥
作者：张弼
朝代：明

北溪高冢对桥门，节妇芳名万古存。暝目终酬同穴志，苦心曲尽抚孤恩。寒烟蔓草无行迹，淡月梅花有断魂。客子往来休濯足，溪流从此不曾浑。
题芭蕉二首
作者：张弼
朝代：明

秾绿丛中吐茜红，直从盛夏到深冬。于今始信王维画，能写当时雪里容。休说高台月与风，芭蕉花发半年红。也能妆点庭中草，都在濂溪意思中。
题芭蕉二首·其一
作者：张弼
朝代：明

秾绿丛中吐茜红，直从盛夏到深冬。于今始信王维画，能写当时雪里容。
题芭蕉二首·其二
作者：张弼
朝代：明

休说高台月与风，芭蕉花发半年红。也能妆点庭中草，都在濂溪意思中。
题荣寿卷
作者：张弼
朝代：明

青云轩冕白云居，醉看黄花静看书。不用仙人餐玉法，悠肰自过百年馀。
题莺莺像
作者：张弼
朝代：明

张生薄倖误婵娟，狼籍东风几百年。争似窦家双白璧，心悬日月照遗编。
题行泊二舟
作者：张弼
朝代：明

前船乘风棹千里，后船搥碇犹未起。同在江湖各待时，傍人且莫论行止。
题计里先生墨菊
作者：张弼
朝代：明

朵朵秋香水墨妆，棱棱铁面带青霜。芙蓉妖艳羞相见，零落残红野水傍。
题谢文晖画
作者：张弼
朝代：明

青衫乌帽走黄尘，孤负溪山几度春。今日为君图画里，妒他风月属閒人。
题辽海
作者：张弼
朝代：明

郁蓝波接郁蓝天，主圣臣贤又宴肰。欲问吾家在何许，鹘飞尽处白云边。
题金莲寺壁
作者：张弼
朝代：明

南安北寺足徜徉，公务清游两不妨。玉版禅师参茗椀，金莲侍者供檀香。墨花洒洒孤亭雨，剑影翻翻五岭霜。分付山林老？鹤，好分一半作黄堂。
题金莲寺壁
作者：张弼
朝代：明
体裁：七言律诗

南安北寺足徜徉，公务清游两不妨。玉版禅师参茗碗，金莲侍者供檀香。墨花洒洒孤亭雨，剑影翻翻五岭霜。分付山林老�鹤，好分一半作黄堂。
题陈千户急流勇退卷
作者：张弼
朝代：明

裘马风尘欲白头，湘江空阔自眠鸥。秋来应起张翰思，年少知几万户侯。
题鱼龙变化图
作者：张弼
朝代：明

轻舟短棹看初阳，行到鱼龙变化乡。寄语苍生休渴望，普天甘雨送丰穰。
题黄菊
作者：张弼
朝代：明

菊有佳名独擅芳，九重天子御袍黄。远臣得见穷山里，正想氤氲满眼香。
题黄菊为刘职方赋
作者：张弼
朝代：明

天骄牧马大河东，何事嫖姚未奏功。篱下幽花有深意，也披金甲战西风。
食梨有感而歌
作者：张弼
朝代：明

五月食旧梨，六月食新梨。一年三百六十日，能有几日无梨时。甜冰香雪常到口，天地于吾亦云厚。但惭无以报君亲，万事悠悠空白首。
饮于紫薇堂偶作
作者：张弼
朝代：明

堂上歌声红芍药，堂下花开芍药红。送将春色又归去，绿酒金尊莫放空。
饮蒋仲学既醉轩
作者：张弼
朝代：明

昔年既醉轩中醉，雨散星离谁复会。转头不觉十载馀，小铛骨董重相对。一杯一杯复一杯，聚头话旧浑忘寐。李中书，闻在姑苏新卜居。李太仆，滁阳府寺阅攻驹。王祭酒，南雍礼乐领群儒。十民部，吴山楚水歌唐虞。刘左辖，岭南海角今何如。矫首数公不可见，起舞击节成嗟吁。徐詹事，杨学士，玉堂退直劳文思。肴香酒熟不我过，我与玉山聊适志。瓶笙咿咿鸾凤吟，蔬盘簌簌冰雪深。冻砚频烘滚玄浪，短烛屡爇流黄金。□乃今晚复既醉，论穷万物情状天地心。莫为功名叹迟暮，莘伊渭吕逢时作。时来土苴亦云霄，时未英雄且高卧。静中看破古与今，果是奇才当若个。南阳卧龙久尘埃，姑苏小范呼不来。胸中郁勃与谁论，翩然便欲飞步登蓬莱。我思蓬莱神仙何足道，终身山泽成枯槁。何如汗漫大醉三千场，与尔同看天地老。
饮陈千兵于云封寺
作者：张弼
朝代：明

云封寺里避游尘，歌舞萧娘却是真。万叠江枫浑是醉，醉眸疑是艳阳春。
饮顾天祥家
作者：张弼
朝代：明

仲冬风日似深秋，白鹤城阴好放舟。天地有期谁不尽，溪山如画我来游。诗怀酒兴逢青眼，舞影歌声醉白头。三弄梅花促归去，一天明月又相留。
饯东山寺
作者：张弼
朝代：明

歌舞东山落日斜，碧纱常护旧龙蛇。廿年重到惊陈迹，感慨春云万里赊。
饯别金莲寺壁间多先翁草墨
作者：张弼
朝代：明

金莲山寺旧招提，指点龙蛇落殿西。难拟山阴□故事，双鹅留别更留题。
驮汨驿登眺
作者：张弼
朝代：明

晚风盘石坐，江回汎晶荣。集有通蛮舶，邮无驻节亭。树团龙骨怪，竹磔猬毛腥。残岁浑如夏，虫飞两岸青。
骑鲸图
作者：张弼
朝代：明

一自骑鲸去，青山几度春。江南好风月，都属后来人。
骨董羹
作者：张弼
朝代：明

榾柮炉边骨董羹，肉为主将菜为兵。两三行酒先传令，五七言诗又筑城。雪马纷披惊赤帜，火牛奔突走玄冥。满堂奏凯红颜客，醉舞春风颂太平。
高寿得直字
作者：张弼
朝代：明

三山梧竹长春色，一双凤凰同宿食。锦巢栖稳懒高飞，漫看烂尽南山石。千年一度联翩游，九霄有路如龙直。
高明所
作者：张弼
朝代：明

金莲山上高明所，燕坐居肰见八荒。虎斗龙争俱寞寞，鸢飞鱼跃自洋洋。汉唐事往江山在，濂洛人游草木香。唤起平生尘土梦，松风为我洗肝肠。
高邮城
作者：张弼
朝代：明

苍狼猳子厌柘衣，白驹亭户建牙旗。高邮城中困狐兔，简书忽下纵鲸鲵。鲸鲵南徙三江水，汨日滔天乱天纪。黄蔡叶摇风雨声，不知淮泗真帝起。真帝起，鲸鲵死，高邮城中花尔尔。
魏受禅碑
作者：张弼
朝代：明

白马之盟久巳寒，大碑深刻尽高官。就传典午为文体，莫寄辽东管功安。
鲁桥南见麦
作者：张弼
朝代：明

久旱淮阳无麦苗，济南忽见翠翻涛。客怀深为苍生喜，欲典青衫醉一瓢。
鸭子湖
作者：张弼
朝代：明

红光明灭龙珠巷，绿水瀰漫鸭子湖。十里春风迎去旆，一庭松影叫提壶。
鹊桥仙·为马宗海同年作
作者：张弼
朝代：明

琼林宴罢，萍踪无定，空自传消寄信。天涯海角此相逢，这段旧、情怀难尽。交情似海，宦途如梦，后会安知何处。大家尽力报君亲，且莫计、东西去住。
鹧鸪
作者：张弼
朝代：明

闻名久矣未闻声，空历湖湘数月程。应是长鸣人不信，合从草莽自潜形。
黄浦道中
作者：张弼
朝代：明

一棹载疏雨，摇摇黄浦游。落红随水急，新绿带烟稠。把酒闻啼鸟，推蓬惊狎鸥。浮萍伤客意，身世共悠悠。
黄白花
作者：张弼
朝代：明

花开黄白鹭鸶藤，疗却诸疮最有灵。只恐医师犹未信，老夫重为注图经。
黄连篇
作者：张弼
朝代：明

黄连苦于瞻，我服甘如饴。非不知甘苦，治病更独宜。因恩仲尼有明命，良药苦口利于病。忠言逆耳利于□，逆耳之言□□□。圣人闻之能顺应，转奢为俭□为敬。官壶肃清，海宇安靖。伤哉曲江相去李猫来，青骡远狩悲风埃。伤哉司马镌各相章蔡，五国城荒双辇迈。吁嗟往事无不然，远臣稽首苍苍天，援毫敬写黄连篇。
龙州
作者：张弼
朝代：明

驮江双鹢度龙州，今日真成万里游。身世北来从汗漫，江山南极更清幽。蛮邦共向衣冠化，塞草全经雨露柔。自是皇风无远近，瘴烟消尽海岚收。
龙潭寺有听雷处乃吾二郎弘宜读书所也寺
作者：张弼
朝代：明

白龙潭寺听雷处，满地楚云生昼寒。追想旧游诗兴逸，紫箫明月醉乘鸾。
晋州述怀
作者：张彝
朝代：明
体裁：七言律诗

微官何事久殊方，回首田园业渐荒。多病一年三乞老，知休十梦九还乡。椿阴已散辽阳月，雁影空分海国霜。几度休衙独凝睇，夕阳西下路茫茫。
愁
作者：张彦伦
朝代：明

来何容易去何迟，半在胸中半在眉。门掩落花春去后，窗含残月酒醒时。浓如野外连天草，乱似空中惹地丝。除却王侯歌舞地，人间无处不相随。
怀旧
作者：张彦修
朝代：明

百年天地德何孤，洗却尘心半点无。几上仲宣楼外望，落霞飞处坠金乌。
舟行有感
作者：张彦修
朝代：明

击棹东行恨转赊，江流徒自促年华。因思戎马征随急，减却沧州几钓槎。
晚过刘懋烈山庄
作者：张彻
朝代：明
体裁：七言律诗

乔木山中旧日庄，花深苔径袭人香。青松白石随心赏，翠壑飞泉引兴长。林月夜分桑柘影，溪云冷入薜萝裳。多情惟爱天台客，剪烛分题醉夜凉。
盱江山水图为郑文选诚作
作者：张彻
朝代：明
体裁：古风

吾闻匡庐之山盘礴而崔嵬，金作莲花云作台。九江之水小如杯，洞天石扇空中开。巨灵怪山欲将海门扼，笺却一半移向君家来。君家住在盱江浒，宛若神仙开紫府。白日吹笙鼓琴瑟，窗户无尘洒香雨。门前春暖溪水生，园林好景皆天成。溪花向日半含笑，溪树无风如有声。沿溪有路出林杪，溪头远见孤舟小。行人日晚促归骖，断岸天高度飞鸟。三山迢递隔紫烟，飙轮羽盖来飞仙。问之何所事，丹鼎功未圆。直欲授君久视长生诀，并乘白鹤上下相周旋。嗟我村野人，未达仙家奥。自知骨相凡，何由得深造。老来头白欲息机，见画顿觉心神飞。何当长揖谢尘俗，与君挂席西江归。
送皮如谷
作者：张彻
朝代：明
体裁：五言律诗

喜释鲁桥役，便寻金水船。铭心思报主，回首若登仙。扫雪开松径，穿云种秫田。端居谢名利，诗酒度流年。
赠自然老人
作者：张得中
朝代：明
体裁：古风

二曜迭来往，四序互推迁。川流山则峙，兽走禽斯鶱。浮者由其窾，转者因其圆。凫胫短自可，鹤胫长亦妍。悠悠列万象，连合归自然。若人和天倪，白发垂满肩。行藏践实地，穷达信苍天。扶犁或耕垄，抱瓮还灌园。宁知秋叶落，不问春华妍。床头酿曲糵，架上堆简编。兴来呼酒饮，醉后枕书眠。既不慕富贵，亦不求神仙。自然以自寓，高识斯称贤。我亦忘机者，为续逍遥篇。
登小西天石经寺作
作者：张循占
朝代：明
体裁：七言律诗

摩围西望渺尘沙，天竺重开帝梵家。十里云盘苍石磴，千峰露湿白莲花。山悬宝象宵宜月，洞锁灵文昼有霞。闻说丛林堪卓锡，愿从初地转三车。
首阳晴雪
作者：张循占
朝代：明
体裁：七言律诗

霁雪依微见首阳，墓田松柏郁相望。云封马鬣犹含冻，日照龙鳞似有霜。月出雁迷青嶂暮，水流人去白梅芳。采薇歌罢悲风起，万井周田半已荒。
游中条
作者：张循古
朝代：明
体裁：古风

积雨林峦青霭晓，蝉声忽送凉风早。苦竹何年长玉枝，空山漫自寻瑶草。瑶草瑶草碧涧深，仙人赠我紫霞琴。弹来不作人间曲，溪谷皆流太古音。太古山川气磅礡，兴来携杖凌丹壑。到处红尘有是非，群真为我开元籥。玉柱孤峰景最奇，千章松柏护神祠。天风飒飒吹毛骨，一望三山生远思。
秋日登栖岩寺
作者：张循古
朝代：明
体裁：五言律诗

云飞丹壑暝，泉响石门幽。听法来双树，逃禅若比丘。堂虚松影入，山静梵音流。坐对青莲色，翻惊白露秋。
军城秋夜
作者：张循吉
朝代：明
体裁：五言律诗

寂寞军城暮，浮云暗斗杓。戍楼人未散，绝塞马仍骄。夜雨千门冷，秋风万木凋。筹边王相国，金甲未应销。
送客
作者：张德政
朝代：明
体裁：五言绝句

旅食正萧条，况别知音者。空抱流水琴，独立斜阳下。
玉甑峰
作者：张德明
朝代：明
体裁：古风

玉甑峰高开紫极，玉洞仙人冰雪质。拔剑摇动斗光寒，彩霞纷郁吹丹室。天鸡长向云间鸣，云里鸾笙伴瑶瑟。手将玉鞭鞭六螭，笑把金盘托浴日。我来缥缈向仙都，欲驾仙人五色驹。披襟飞动银河湿，凉露春生冰玉壶。繁星不捲珠帘下，明月携来作佩珠。天风泠泠吹仙骨，飘然一似帝乡俱。
秋日漫成
作者：张徽
朝代：明
体裁：七言律诗

村野人家薜荔房，西风催叶送秋忙。一湾水畔有篱菊，五亩宅边无树桑。语切旧巢归燕意，䓑浮新瓮隔邻香。坐来漫动临池兴，学草终惭舞大娘。
春园
作者：张志淳
朝代：明
体裁：七言律诗

长忆曾游李监园，一时名胜动都门。别来陈迹已如梦，偶记新诗还可论。小宅自收三亩俸，缁尘迥隔九衢喧。今年黍稌占丰候，多办糟丘少办飧。
游西江
作者：张志规
朝代：明

城南昨夜挂孤帆，上客凌风到此湾。春早垄头耕犊急，云迟舟渚引鸥閒。覆杯虚我赊荒店，院柳牵人未解颜。墙外一枝花色好，江头清兴谢公山。
谒阳明祠
作者：张志诗
朝代：明
体裁：古风

大道久尘秽，谁能力刊落。顿悟致良知，传心此关钥。内境既昭融，发挥应迥各。一疏逆竖嗔，致身在京洛。远谪龙场丞，寂解居彝乐。仗钺镇虔赣，杞棘纷广莫。芟平绮陌新，刀剑痔钱镈。石画帷幄中，宸濠即面缚。奇勋勒太常，河山誓封爵。功高忌口多，时艰畴所托。东山起谢安，不数淮淝略。瘴口石顶平，炎气尽清廓。干羽格有苗，至诚靡今昨。帝德固已深，臣功谅不薄。感兹欲沾襟，虎豹穴城郭。甲胄虮虱生，何以御吞攫。拊髀空长吁，九原安可作。适来守思阳，升虚藉荒度。卜吉终允臧，非复山川恶。无术庇斯民，虔心祷冥寞。经纬宇宙间，英雄自磅礡。赤城与天姥，岑厓郁相错。
仲夏同仲醇子逸伯承秋潭泛舟城西
作者：张志远
朝代：明
体裁：七言绝句

两桨夷犹风幔低，湖流清浅荻芦齐。相将迎入烟波去，晚泊竹桥西更西。
泛月
作者：张志远
朝代：明
体裁：七言绝句

烟雨微茫水国秋，暮霞飞尽月当楼。谁家短笛续长笛，吹堕微霜上客舟。
集庆寺作
作者：张志远
朝代：明
体裁：七言绝句

参差红树倚晴空，楖栗行吟度晚风。忽忆翠华临幸处，满山黄叶寺门东。
柳城寓怀
作者：张志逊
朝代：明

浪迹金门岁几更，柳城侨寓独伤情。飘零远道思乡井，牢落馀生荷圣明。万斛离愁何处写，五更残漏若为听。一家妻子团圆坐，愿学匡衡颂太平。
寄沈诚甫兼柬泽源禅师
作者：张思安
朝代：明

春山雨后共谁登，酒兴诗豪老更增。明日杖黎寻惠麓，白云深处有高僧。
题潇湘图
作者：张思安
朝代：明

三湘曾遍历，山色翠嵯峨。江上车尘少，云中梵宇多。危桥人懒渡，小艇客频过。白首归来后，披图赋短歌。
明溪渔唱
作者：张恂
朝代：明
体裁：七言绝句

一道溪流万古秋，芦花丛里好扁舟。得鱼贱买村醪醉，天地都归一棹讴。
晚行口号
作者：张恂
朝代：明
体裁：五言律诗

树树接残霞，飞飞集暮鸦。不知村舍近，难止仆夫哗。风静看烟直，天空见月斜。万端非预料，今夕宿谁家。
考岭樵归
作者：张恂
朝代：明
体裁：七言绝句

崎岖危磴扪萝上，古木千章伐不穷。一局烂柯横笛出，担头旋觉夕阳红。
凉州词
作者：张恒
朝代：明
体裁：乐府曲辞

垆头酒熟葡萄香，马足春风苜蓿长。醉听古来横吹笛，雄心一片在西凉。
忆槎上旧居
作者：张恒
朝代：明
体裁：五言律诗

千古浮槎处，吾庐乃在兹。云沙重护宅，潮汐宛通池。野鸟啼花径，渔人唱竹枝。白衣诸故老，伏腊互传卮。
步文子极偕游从姑
作者：张恒
朝代：明
体裁：古风

峨峨灵峰石，双拆若初判。凿磴才受趾，陟崖迥迫面。钟磬出云端，杖屦入天半。眷此清和月，万象俱葱茜。曰晃摇沙金，林疏出江练。蜿蜒围暮岭，森错分晴甸。军山耸孤髻，麻瀑飞一线。俯视何苍茫，俄顷岚光变。古今杳相接，登览时哲换。嘉会洽欢悰，长怀托文翰。
百感诗·其一
作者：张恒
朝代：明
体裁：古风

渚鸿不登木，蓼虫不集芥。物性宁可移，足已复何待。处卑夷即适，茹苦习亦快。鲁享爰居悲，卫轩野鹤骇。藿食而衡栖，自顾亦云泰。处身勿蕲高，但置风尘外。
百感诗·其二
作者：张恒
朝代：明
体裁：古风

射干生山头，挺干故不长。丛兰发涧底，随时布幽香。高下殊所托，物性自有常。富贵多疵辱，贫贱愉且康。负乘为寇媒，考槃古所臧。素心苟无瑕，跧伏道弥光。
荆州
作者：张恒
朝代：明
体裁：五言律诗

迢递长征客，徘徊故郢墟。风烟平野阔，沙月大江虚。峡近啼猿切，天寒落雁疏。萧萧荒草遍，惆怅楚宫馀。
和吴文定竹茶炉原韵
作者：张恺
朝代：明
体裁：七言律诗

紫竹炉头碧瓮泉，殷勤并做一家煎。隔帘疑雾飞檐外，翻鼎惊雷落座前。龙凤饼从南粤制，羲皇人在北窗眠。余香啜尽无余事，和就新诗句法全。
昭君曲
作者：张恺
朝代：明
体裁：七言绝句

出关筚篥更频催，陇水千年去不来。若作从军一荡子，犹能生向玉门回。
打蕨歌
作者：张惟本
朝代：明
体裁：古风

落日溪干人打蕨，千槌万槌碎筋骨。待哺只恐下手迟，飙随空谷传声疾。破尽青山几片云，淘残秋水一团月。寄语儿童莫啼饥，澄来蕨粉白于雪。忙忙罄取入筐归，不饱朝餐心转咽。安得普天大有年，鼓腹高歌窗下眠。四邻田父日招饮，买醉不用青铜钱。
秋夜
作者：张惠
朝代：明
体裁：七言绝句

冰簟银床梦不成，半因秋热半閒情。披衣起看窗前月，又到西窗柳上明。
峄山
作者：张意
朝代：明
体裁：七言律诗

峄山峙立泰山东，冉冉白云摩太空。解道秦封遗旧勒，曾于禹贡识孤桐。地蟠灵秀钟先哲，洞敞虚明号大通。拟待尘缘无束绊，便应从此觅乔松。
上日立春
作者：张愖
朝代：明
体裁：五言律诗

吾皇临御始，正朔喜逢春。霏雪占丰岁，调元荷圣神。符桃随意换，盘菜逐年新。献寿衡门下，熙然太古民。
东皋诗
作者：张愖
朝代：明
体裁：七言律诗

川泽冲融土厚浑，几家耕织共晨昏。地连源上桃花水，门对城南栎树村。暇日引儿歌百谷，良时留客宴朋尊。分明古舍田园兴，安得陶公与细论。